text: 4 του πρωτοκόλλου μετά την παράγραφο 2 γ, προστίθενται οι ακόλουθες παράγραφοι: "2 δ. Από την 1η Ιανουαρίου 2004, κάθε συμβαλλόμενο μέρος απαγορεύει την εξαγωγή των ελεγχόμενων ουσιών της ομάδας Ι του παραρτήματος Γ από οποιοδήποτε κράτος το οποίο δεν είναι συμβαλλόμενο μέρος στο παρόν πρωτόκολλο.2 ε. Εντός ενός έτους από την ημερομηνία έναρξης ισχύος της παρούσας παραγράφου, κάθε συμβαλλόμενο μέρος απαγορεύει την εξαγωγή των ελεγχόμενων ουσιών της ομάδας ΙΙΙ του παραρτήματος Γ από οποιοδήποτε κράτος το οποίο δεν είναι συμβαλλόμενο μέρος στο παρόν πρωτόκολλο.".Η. Άρθρο 4, παράγραφοι 5 έως 7Στο άρθρο 4, παράγραφοι 5 έως 7 του πρωτοκόλλου, οι λέξεις: "Παραρτήματα Α και Β, ομάδα ΙΙ, παράρτημα Γ και παράρτημα Ε"αντικαταθίστανται από τις λέξεις: "Παραρτήματα Α, Β, Γ και Ε".Θ. Άρθρο 4, παράγραφος 8Στο άρθρο 4, παράγραφος 8 του πρωτοκόλλου, οι λέξεις: "Άρθρα 2A έως 2E, άρθρα 2Ζ και 2H"αντικαταθίστανται από τις λέξεις: "Άρθρα 2A έως 2Θ".Η. Άρθρο 5, παράγραφος 4Στο άρθρο 5, παράγραφος 4 του πρωτοκόλλου, οι λέξεις: "Άρθρα 2A έως 2Η"αντικαταθίστανται από τις λέξεις: "Άρθρα 2A έως 2Θ".Ι. Άρθρο 5, παράγραφοι 5 και 6Στο άρθρο 5, παράγραφοι 5 και 6 του πρωτοκόλλου, οι λέξεις: "Άρθρα 2A έως 2E"αντικαταθίστανται από τις λέξεις: "Άρθρα 2A έως 2E και άρθρο 2Θ".ΙΑ. Άρθρο 5, παράγραφος 8 β στοιχείο α)Στο τέλος του εδαφίου 8 β στοιχείο α) του άρθρου 5 του πρωτοκόλλου, προστίθεται η ακόλουθη πρόταση: "Από την 1η Ιανουαρίου 2016, κάθε συμβαλλόμενο μέρος που ενεργεί στο πλαίσιο της παραγράφου 1 του παρόντος άρθρου, συμμορφώνεται με τα μέτρα ελέγχου που καθορίζονται στην παράγραφο 8 του άρθρου 2ΣΤ και, ως βάση για τη συμμόρφωσή του με αυτά τα μέτρα ελέγχου, χρησιμοποιεί τον μέσο όρο των υπολογιζόμενων επιπέδων παραγωγής και κατανάλωσής του το 2015·".ΙΒ. Άρθρο 6Στο άρθρο 6 του πρωτοκόλλου, οι λέξεις: "Άρθρα 2A έως 2Η"αντικαταθίστανται από τις λέξεις: "Άρθρα 2A έως 2Θ".ΙΓ. Άρθρο 7, παράγραφος 2Στο άρθρο 7, παράγραφος 2 του πρωτοκόλλου, οι λέξεις: "Παραρτήματα Β και Γ"αντικαταθίστανται από τις λέξεις: "Παράρτημα Β και ομάδες Ι και ΙΙ του παραρτήματος Γ".ΙΔ. Άρθρο 7, παράγραφος 3Μετά την πρώτη πρόταση της παραγράφου 3 του άρθρου 7 του πρωτοκόλλου, προστίθεται η ακόλουθη πρόταση: "Κάθε συμβαλλόμενο μέρος παρέχει στη γραμματεία στατιστικά στοιχεία σχετικά με το ετήσιο ποσό της ελεγχόμενης ουσίας του παραρτήματος Ε η οποία χρησιμοποιείται για λόγους υγειονομικής απομόνωσης και προετοιμασίας προ της αποστολής φορτίου.".ΙΕ. Άρθρο 10, παράγραφος 1Στο άρθρο 10, παράγραφος 1 του πρωτοκόλλου, οι λέξεις: "Άρθρα 2A έως 2E"αντικαταθίστανται από τις λέξεις: "Άρθρα 2A έως 2E και άρθρο 2Θ".ΙΣΤ. Άρθρο 17Στο άρθρο 17 του πρωτοκόλλου, οι λέξεις: "Άρθρα 2A έως 2Η"αντικαταθίστανται από τις λέξεις: "Άρθρα 2A έως 2Θ".ΙΖ. Παράρτημα ΓΣτο παράρτημα Γ του πρωτοκόλλου, προστίθεται η ακόλουθη ομάδα: >ΘΕΣΗ ΠΙΝΑΚΑ>Άρθρο 2Σχέση με την τροποποίηση του 1997Κανένα κράτος ούτε οργανισμός περιφερειακής οικονομικής ολοκλήρωσης δεν μπορεί να καταθέσει έγγραφο κύρωσης, αποδοχής, έγκρισης της τροπολογίας ή προσχώρησης σ' αυτήν, χωρίς προηγουμένως ή ταυτοχρόνως, να έχει καταθέσει ένα τέτοιο έγγραφο και για την τροποποίηση που υιοθετήθηκε κατά την ένατη σύνοδο των συμβαλλομένων μερών στο Μόντρεαλ στις 17 Σεπτεμβρίου 1997.Άρθρο 3Έναρξη ισχύος1. Η παρούσα τροποποίηση αρχίζει να ισχύει την


text: 1η Ιανουαρίου 2001, υπό την προϋπόθεση ότι θα έχουν κατατεθεί μέχρι τότε είκοσι τουλάχιστον έγγραφα κύρωσης, αποδοχής ή έγκρισης της τροπολογίας ή προσχώρησης σ' αυτή, από κράτη ή οργανισμούς περιφερειακής οικονομικής ολοκλήρωσης που είναι συμβαλλόμενα μέρη του πρωτοκόλλου του Μόντρεαλ για τις ουσίες που καταστρέφουν τη στιβάδα του όζοντος. Σε περίπτωση που δεν έχει εκπληρωθεί ο όρος αυτός μέχρι την ημερομηνία αυτή, η τροποποίηση τίθεται σε ισχύ την 90η ημέρα από την ημερομηνία εκπλήρωσης του όρου.2. Για τους σκοπούς της παραγράφου 1, κάθε τέτοιο έγγραφο που κατατίθεται από οργανισμό περιφερειακής οικονομικής ολοκλήρωσης δεν προστίθεται σε όσα έχουν κατατεθεί από τα κράτη μέλη του εν λόγω οργανισμού.3. Μετά την έναρξη ισχύος της παρούσας τροποποίησης, όπως προβλέπεται στην παράγραφο 1, η εν λόγω τροποποίηση τίθεται σε ισχύ και για κάθε άλλο συμβαλλόμενο μέρος του πρωτοκόλλου την ενενηκοστή ημέρα από την ημερομηνία κατά την οποία κατατέθηκε το έγγραφο κύρωσης, αποδοχής ή έγκρισής του.

type: contracts

jurisdiction: EU


text:
 Avis juridique important
 |
 22001D0071
 Απόφαση της Μεικτής Επιτροπής του ΕΟΧ αριθ. 71/2001, της 19ης Ιουνίου 2001, για την τροποποίηση του παραρτήματος VI (Κοινωνικές ασφαλίσεις) της συμφωνίας ΕΟΧ
 Επίσημη Εφημερίδα αριθ. L 238 της 06/09/2001 σ. 0019 - 0020
 Απόφαση της Μεικτής Επιτροπής του ΕΟΧαριθ. 71/2001της 19ης Ιουνίου 2001για την τροποποίηση του παραρτήματος VI (Κοινωνικές ασφαλίσεις) της συμφωνίας ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα VI της συμφωνίας τροποποιήθηκε από την απόφαση αριθ. 43/2001 της Μεικτής Επιτροπής του ΕΟΧ, της 30ής Μαρτίου 2001(1).(2) H απόφαση αριθ. 177 της διοικητικής επιτροπής των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων, της 5ης Οκτωβρίου 1999, σχετικά με τα υποδείγματα των εντύπων που απαιτούνται για την εφαρμογή των κανονισμών (ΕΟΚ) αριθ. 1408/71 και (ΕΟΚ) αριθ. 574/72 (Ε 128 και Ε 128 Β)(2), πρέπει να ενσωματωθεί στη συμφωνία.(3) H απόφαση αριθ. 178 της διοικητικής επιτροπής των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων, της 9ης Δεκεμβρίου 1999, για την εφαρμογή του άρθρου 111 παράγραφοι 1 και 2 του κανονισμού (ΕΟΚ) αριθ. 574/72(3), πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Μετά το σημείο 3.55 (απόφαση αριθ. 176) του παραρτήματος VΙ της συμφωνίας, παρεμβάλλονται τα ακόλουθα σημεία: "3.56 32000 D 0748: Aπόφαση της αριθ. 177 διοικητικής επιτροπής των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων, της 5ης Οκτωβρίου 1999, σχετικά με τα έντυπα που είναι απαραίτητα για την εφαρμογή των κανονισμών (ΕΟΚ) αριθ. 1408/71 και (ΕΟΚ) αριθ. 574/72 του Συμβουλίου (Ε 128 και Ε 128 Β) (ΕΕ L 302 της 1.12.2000, σ. 65).3.57 32000 D 0749: Απόφαση της αριθ. 178 διοικητικής επιτροπής των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων, της 9ης Δεκεμβρίου 1999, για την ερμηνεία του άρθρου 111 παράγραφοι 1 και 2 του κανονισμού (ΕΟΚ) αριθ. 574/72 (ΕΕ L 302 της 1.12.2000, σ. 71)."Άρθρο 2Τα κείμενα των αποφάσεων αριθ. 177 και αριθ. 178 στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.Άρθρο 3Η παρούσα απόφαση αρχίζει να ισχύει στις 20 Ιουνίου 2001, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(4).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 19 Ιουνίου 2001.Για τη Μεικτή Επιτροπή του ΕΟΧΟ ΠρόεδροςP. Westerlund(1) ΕΕ L 158 της 14.6.2001, σ. 55.(2) ΕΕ L 302 της 1.12.2000, σ. 65.(3) ΕΕ L 302 της 1.12.2000, σ. 71.(4) Έχουν αναφερθεί συνταγματικές απαιτήσεις.


text:
 3.9.2015
 EL
 Επίσημη Εφημερίδα της Ευρωπαϊκής Ένωσης
 L 230/48
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 240/2014
 της 24ης Οκτωβρίου 2014
 για την τροποποίηση του παραρτήματος XX (Περιβάλλον) της συμφωνίας για τον ΕΟΧ [2015/1464]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Η απόφαση 2011/753/ΕΕ της Επιτροπής, της 18ης Νοεμβρίου 2011, περί θεσπίσεως κανόνων και μεθόδων υπολογισμού για τον έλεγχο της συμμόρφωσης προς τους στόχους του άρθρου 11 παράγραφος 2 της οδηγίας 2008/98/ΕΚ του Ευρωπαϊκού Κοινοβουλίου και του Συμβουλίου (1) πρέπει να ενσωματωθεί στη συμφωνία για τον ΕΟΧ.
 (2)
 Το παράρτημα XX της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Μετά το σημείο 32στστγ [κανονισμός (ΕΕ) αριθ. 715/2013 της Επιτροπής] του παραρτήματος XX της συμφωνίας για τον ΕΟΧ, παρεμβάλλεται το ακόλουθο στοιχείο:
 «32στστδ.
 32011 D 0753: απόφαση 2011/753/ΕΕ της Επιτροπής, της 18ης Νοεμβρίου 2011, περί θεσπίσεως κανόνων και μεθόδων υπολογισμού για τον έλεγχο της συμμόρφωσης προς τους στόχους του άρθρου 11 παράγραφος 2 της οδηγίας 2008/98/ΕΚ του Ευρωπαϊκού Κοινοβουλίου και του Συμβουλίου (ΕΕ L 310 της 25.11.2011, σ. 11).».
 Άρθρο 2
 Τα κείμενα της απόφασης 2011/753/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει την 1η Νοεμβρίου 2014, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (2).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 24 Οκτωβρίου 2014.
 Για τη Μεικτή Επιτροπή του ΕΟΧ
 Ο Πρόεδρος
 Kurt JÄGER
 (1) ΕΕ L 310 της 25.11.2011, σ. 11.
 (2) Δεν έχουν αναφερθεί συνταγματικές απαιτήσεις.


text:
 Σημαντική ανακοίνωση νομικού περιεχομένου
 |
 22006A0930(01)
 Πρωτόκολλο για την εφαρμογή της σύμβασης των Άλπεων του 1991 στον τομέα της ορεινής γεωργίας — Πρωτόκολλο ορεινή γεωργία
 Επίσημη Εφημερίδα αριθ. L 271 της 30/09/2006 σ. 0063 - 0070
 ΜΕΤΑΦΡΑΣΗΠρωτόκολλογια την εφαρμογή της σύμβασης των Άλπεων του 1991 στον τομέα της ορεινής γεωργίαςΠρωτόκολλο "ορεινή γεωργία"ΠροοίμιοΗ ΔΗΜΟΚΡΑΤΙΑ ΤΗΣ ΑΥΣΤΡΙΑΣ,Η ΕΛΒΕΤΙΚΗ ΣΥΝΟΜΟΣΠΟΝΔΙΑ,Η ΓΑΛΛΙΚΗ ΔΗΜΟΚΡΑΤΙΑ,Η ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ,Η ΙΤΑΛΙΚΗ ΔΗΜΟΚΡΑΤΙΑ,ΤΟ ΠΡΙΓΚΙΠΑΤΟ ΤΟΥ ΛΙΧΤΕΝΣΤΑΙΝ,ΤΟ ΠΡΙΓΚΙΠΑΤΟ ΤΟΥ ΜΟΝΑΚΟ,Η ΔΗΜΟΚΡΑΤΙΑ ΤΗΣ ΣΛΟΒΕΝΙΑΣκαιΗ ΕΥΡΩΠΑΪΚΗ ΚΟΙΝΟΤΗΤΑ,ΣΥΜΦΩΝΑ με την αποστολή τους, βάση της σύμβασης για την προστασία των Άλπεων (σύμβαση των Άλπεων) της 7ης Νοεμβρίου 1991 για την εξασφάλιση σφαιρικής πολιτικής όσον αφορά την προστασία και την αειφόρο ανάπτυξη του χώρου των Άλπεων,ΚΑΤ’ ΕΦΑΡΜΟΓΗ των υποχρεώσεών τους που απορρέουν από το άρθρο 2 παράγραφοι 2 και 3 της σύμβασης των Άλπεων,ΕΝ ΕΠΙΓΝΩΣΕΙ ότι οφείλουν, για το γενικό συμφέρον, να διαφυλάσσουν τη διαχείριση των παραδοσιακών αγροτικών τοπίων καθώς και την άσκηση γεωργίας προσαρμοσμένης στις επιμέρους τοποθεσίες και συμβατής με το περιβάλλον, μεριμνώντας παράλληλα για την προώθησή τους, λαμβανομένων υπόψη των δυσχερέστερων οικονομικών συνθηκών,ΑΝΑΓΝΩΡΙΖΟΝΤΑΣ ότι ο χώρος των Άλπεων, λόγω του πλούτου του ως προς τους φυσικούς πόρους, τους υδρολογικούς πόρους, το γεωργικό του δυναμικό, την ιστορική και πολιτιστική του σημασία, την αξία του σε ευρωπαϊκό επίπεδο για τη ζωή, τις οικονομικές δραστηριότητες και τις αντίστοιχες ψυχαγωγικές δραστηριότητες, καθώς και λόγω των αξόνων επικοινωνίας που τον διασχίζουν, θα εξακολουθήσει να είναι καθοριστικής σημασίας ιδιαίτερα για τον τοπικό πληθυσμό, αλλά επίσης και για τον πληθυσμό άλλων περιοχών,ΜΕ ΤΗΝ ΠΕΠΟΙΘΗΣΗ ότι ο τοπικός πληθυσμός πρέπει να είναι σε θέση να καθορίζει το δικό του πρόγραμμα κοινωνικής, πολιτιστικής και οικονομικής ανάπτυξης και να συμμετέχει στην εφαρμογή του βάσει του υφιστάμενου θεσμικού πλαισίου,ΜΕ ΤΗΝ ΠΕΠΟΙΘΗΣΗ ότι επιβάλλεται να εναρμονισθούν τα οικονομικά συμφέροντα και οι οικονομικές απαιτήσεις, λαμβάνοντας υπόψη τις ιδιομορφίες κάθε περιοχής και τον καθοριστικό ρόλο της γεωργίας,ΕΚΤΙΜΩΝΤΑΣ τη σημασία που είχε ανέκαθεν η γεωργία στο χώρο των Άλπεων και την απαραίτητη συμβολή που ο εν λόγω οικονομικός τομέας προσφέρει και θα συνεχίσει να προσφέρει ιδιαίτερα στις ορεινές περιοχές, ως βασικός πόρος για τη διατήρηση κατάλληλης πληθυσμιακής πυκνότητας, στον επισιτιστικό εφοδιασμό του πληθυσμού, στην παραγωγή τυπικών προϊόντων ποιότητας, στη διατήρηση και στη συντήρηση της υπαίθρου, ιδίως με στόχο την τουριστική της αξιοποίηση και, τέλος, για την προστασία του εδάφους από τη διάβρωση, τις χιονοστιβάδες και τις πλημμύρες,ΑΝΑΓΝΩΡΙΖΟΝΤΑΣ ότι οι μέθοδοι και η ένταση της γεωργικής εκμετάλλευσης ασκούν καθοριστική επιρροή στη φύση και τα τοπία και ότι οι καλλιεργούμενες κατά εκτατικό τρόπο γεωργικές εκτάσεις διαδραματίζουν βασικό ρόλο ως οικολογικά ενδιαιτήματα για τη χλωρίδα και την πανίδα των Άλπεων,ΑΝΑΓΝΩΡΙΖΟΝΤΑΣ εν προκειμένω ότι, για τις γεωργικές δραστηριότητες επικρατούν αντιξοότερες συνθήκες διαβίωσης και παραγωγής, λόγω της γεωμορφολογίας και του κλίματος των ορεινών περιοχών,ΠΕΠΕΙΣΜΕΝΕΣ ότι ορισμένα προβλήματα μπορούν να λυθούν μόνο σε διαμεθοριακό πλαίσιο και απαιτούν λήψη κοινών μέτρων εκ μέρους των αλπικών κρατών και ότι, ως εκ τούτου, κρίνεται σκόπιμο να ληφθούν, σε εθνικό και ευρωπαϊκό επίπεδο, οικονομικά και κοινωνικά μέτρα προσαρμογής και αντίστοιχα συνοδευτικά μέτρα ώστε, στις εν λόγω ορεινές περιοχές, το μέλλον των γεωργών και των εκμεταλλεύσεών τους


text: να μην τίθεται σε κίνδυνο λόγω της εφαρμογής αποκλειστικά οικονομικών παραμέτρων,ΣΥΜΦΩΝΗΣΑΝ ΣΤΑ ΕΞΗΣ:ΚΕΦΑΛΑΙΟ IΓΕΝΙΚΕΣ ΔΙΑΤΑΞΕΙΣΆρθρο 1Στόχοι1. Το παρόν πρωτόκολλο καθορίζει μέτρα σε διεθνές επίπεδο για τη διατήρηση και την ενθάρρυνση της ορεινής γεωργίας που είναι προσαρμοσμένη στις επιμέρους τοποθεσίες και συμβατή προς το περιβάλλον· αποσκοπεί στην αναγνώριση και εξασφάλιση της ουσιαστικής συμμετοχής της στη διατήρηση του πληθυσμού και στη διαφύλαξη των αειφόρων οικονομικών δραστηριοτήτων, ιδίως με την παραγωγή τυπικών προϊόντων ποιότητας, στην προστασία του φυσικού πλαισίου διαβίωσης, στην πρόληψη των φυσικών κινδύνων, στη διατήρηση της ομορφιάς και της ψυχαγωγικής αξίας των αγροτικών και φυσικών τοπίων καθώς και στην πολιτιστική ζωή στο χώρο των Άλπεων.2. Κατά την εφαρμογή του παρόντος πρωτοκόλλου, τα συμβαλλόμενα μέρη επιδιώκουν να βελτιστοποιήσουν όλες τις λειτουργίες της ορεινής γεωργίας.Άρθρο 2Συνεκτίμηση των στόχων στις άλλες πολιτικέςΤα συμβαλλόμενα μέρη αναλαμβάνουν την υποχρέωση να λαμβάνουν επίσης υπόψη τους στόχους του παρόντος πρωτοκόλλου και στις άλλες πολιτικές τους.Άρθρο 3Θεμελιώδεις υποχρεώσεις στο γενικό οικονομικό πλαίσιοΤα συμβαλλόμενα μέρη συμφωνούν για την ανάγκη να προσαρμόσουν σε όλα τα επίπεδα τη γεωργική πολιτική, σύμφωνα με τη γενική οικονομική πολιτική, στις απαιτήσεις για ισορροπημένη και αειφόρο ανάπτυξη, ώστε να καταστεί δυνατό, υπό τις δεδομένες συνθήκες της οικονομικής πολιτικής:α) να ενθαρρυνθεί, ιδίως στις ορεινές περιοχές, η γεωργία που είναι φιλική προς το περιβάλλον και τις κοινωφελείς λειτουργίες του κατά την έννοια του άρθρου 7 του παρόντος πρωτοκόλλου·β) να ενεργήσουν αποτελεσματικά κατά της εγκατάλειψης των ορεινών περιοχών, εξασφαλίζοντας επίσης εν προκειμένω κατάλληλες συνθήκες διαβίωσης, με τη λήψη μέτρων κοινωνικής και διαρθρωτικής πολιτικής συνδεδεμένων με δέσμη μέτρων γεωργικής και περιβαλλοντικής πολιτικής.Άρθρο 4Ο ρόλος των γεωργώνΤα συμβαλλόμενα μέρη συμφωνούν ότι, ειδικά στις ορεινές περιοχές, η γεωργία διαμόρφωσε εδώ και αιώνες το τοπίο, αποδίδοντάς του ιστορικό χαρακτήρα και πολιτιστική αξία. Ως εκ τούτου, συντρέχουν λόγοι να αναγνωρισθεί ο βασικός ρόλος των γεωργών, λόγω των σημερινών και αυριανών πολυλειτουργικών καθηκόντων τους σε ό,τι αφορά τη διαφύλαξη των φυσικών και αγροτικών τοπίων και να επιδιωχθεί η συμμετοχή τους στις αποφάσεις και τα μέτρα που λαμβάνονται για τις ορεινές περιφέρειες.Άρθρο 5Η συμμετοχή εδαφικών ενοτήτων1. Βάσει του υφιστάμενου θεσμικού πλαισίου, κάθε συμβαλλόμενο μέρος καθορίζει το βέλτιστο επίπεδο συντονισμού και συνεργασίας μεταξύ των θεσμικών φορέων και των άμεσα εμπλεκόμενων εδαφικών ενοτήτων ώστε να εξασφαλίζεται η αλληλεγγύη όσον αφορά την ανάληψη ευθυνών, ιδίως για την εκμετάλλευση και την ανάπτυξη συνεργειών όσον αφορά την εφαρμογή πολιτικών ορεινής γεωργίας καθώς και την υλοποίηση των μέτρων που απορρέουν από αυτές.2. Οι άμεσα εμπλεκόμενες εδαφικές ενότητες συμμετέχουν στα επιμέρους στάδια προπαρασκευής και εφαρμογής των εν λόγω πολιτικών και μέτρων στο πλαίσιο των αρμοδιοτήτων τους, εντός του υφιστάμενου θεσμικού πλαισίου.Άρθρο 6Διεθνής συνεργασίαΤα συμβαλλόμενα μέρη δεσμεύονται:α) να προβαίνουν σε κοινές αξιολογήσεις της ανάπτυξης της γεωργικής πολιτικής και να εξασφαλίζουν αμοιβαία τη διενέργεια διαβουλεύσεων πριν από την έγκριση κάθε σημαντικής απόφασης σχετικά με θέματα γεωργικής πολιτικής, με σκοπό την εφαρμογή του παρόντος πρωτοκόλλου·β) να εξασφαλίζουν την υλοποίηση των στόχων και των μέτρων που προβλέπει το παρόν πρωτόκολλο με τη διασυνοριακή συνεργασία όλων των αρμόδιων αρχών και ιδιαιτέρως των περιφερειακών διοικήσεων και των τοπικών ενοτήτων·γ) να ενθαρρύνουν τις ανταλλαγές γνώσεων και εμπειρίας καθώς την ανάληψη


text: κοινών πρωτοβουλιών με διεθνή συνεργασία μεταξύ των ινστιτούτων έρευνας και κατάρτισης, μεταξύ των γεωργικών και περιβαλλοντικών οργανώσεων καθώς και μεταξύ των μέσων μαζικής ενημέρωσης.ΚΕΦΑΛΑΙΟ IIΕΙΔΙΚΑ ΜΕΤΡΑΆρθρο 7Ενθάρρυνση της ορεινής γεωργίας1. Τα συμβαλλόμενα μέρη καταβάλλουν κάθε δυνατή προσπάθεια για να διαφοροποιήσουν τα μέτρα της γεωργικής πολιτικής σε όλα τα επίπεδα, συναρτήσει των διαφορετικών συνθηκών στις επιμέρους τοποθεσίες και να ενθαρρύνουν την ορεινή γεωργία λαμβάνοντας υπόψη τα κατά τόπους φυσικά μειονεκτήματα. Κρίνεται σκόπιμο να στηριχθούν ιδιαιτέρως οι εκμεταλλεύσεις που εξασφαλίζουν ένα ελάχιστο όριο γεωργικής δραστηριότητας σε ακραίες τοποθεσίες.2. Η συμβολή της ορεινής γεωργίας στη διαφύλαξη και τη συντήρηση των φυσικών και γεωργικών εκτάσεων καθώς και η πρόληψη των φυσικών κινδύνων, υπέρ του γενικού συμφέροντος, συνεπάγεται κατάλληλη αποζημίωση, στο πλαίσιο των συμβατικών συμφωνιών που συνδέονται με έργα και προσφερόμενες υπηρεσίες που υπερβαίνουν τις γενικές υποχρεώσεις.Άρθρο 8Χωροταξία και γεωργικές εκτάσεις1. Τα συμβαλλόμενα μέρη αναλαμβάνουν την υποχρέωση, σεβόμενα τις φυσικές και γεωργικές εκτάσεις, να λαμβάνουν υπόψη τις ιδιαίτερες συνθήκες που επικρατούν στις ορεινές περιοχές στο πλαίσιο της χωροταξίας, της χρήσης των εδαφών, της εγγείου αναδιοργάνωσης και της βελτίωσης των εδαφών.2. Για να εκπληρώσει τα πολλαπλά καθήκοντά της, η ορεινή γεωργία θα πρέπει κατά πρώτο να διαθέτει τις απαραίτητες εκτάσεις για γεωργική εκμετάλλευση η οποία θα είναι προσαρμοσμένη προς τις επιμέρους τοποθεσίες και φιλική προς το περιβάλλον.3. Στο πλαίσιο αυτό, είναι απαραίτητο να εξασφαλισθεί η διαφύλαξη ή η αποκατάσταση παραδοσιακών στοιχείων του γεωργικού τοπίου (δάση, παρυφές δασών, φράκτες, δασύλλια, υγροί, ξηροί και θεριζόμενοι λειμώνες, ορεινοί βοσκότοποι) καθώς και η εκμετάλλευσή τους.4. Θα πρέπει να ληφθούν ειδικά μέτρα για τη διαφύλαξη των γεωργικών κτιρίων και των αρχιτεκτονικών παραδοσιακών γεωργικών στοιχείων, καθώς και για τη διατήρηση της χρήσης των χαρακτηριστικών μεθόδων και υλικών κατασκευής.Άρθρο 9Μέθοδοι εκμετάλλευσης που σέβονται τη φύση. Τυπικά προϊόνταΤα συμβαλλόμενα μέρη αναλαμβάνουν την υποχρέωση να λαμβάνουν όλα τα απαραίτητα μέτρα για την εφαρμογή κοινών κριτηρίων, με στόχο να ευνοούνται η χρήση και η διάδοση, στις ορεινές περιοχές, των μεθόδων εκτατικής εκμετάλλευσης, οι οποίες σέβονται τη φύση και θεωρούνται χαρακτηριστικές του χώρου, προστατεύοντας παράλληλα και αξιοποιώντας τα τυπικά γεωργικά προϊόντα που χαρακτηρίζονται από τρόπο παραγωγής που είναι τοπικά περιορισμένος, μοναδικός και σέβεται τη φύση.Άρθρο 10Κτηνοτροφικές δραστηριότητες προσαρμοσμένες στις τοποθεσίες και ποικιλομορφία της γενετικής κληρονομιάς1. Τα συμβαλλόμενα μέρη συμφωνούν ότι οι κτηνοτροφικές δραστηριότητες που είναι προσαρμοσμένες στις επιμέρους τοποθεσίες, και συνδέονται με τις διαθέσιμες εκτάσεις, αποτελούν καθοριστικής σημασίας συνιστώσα της ορεινής γεωργίας, τόσο ως πηγή εισοδημάτων όσο και ως στοιχείο καθοριστικής σημασίας για την ταυτότητα του τοπίου και των καλλιεργειών. Κατά συνέπεια, κρίνεται σκόπιμο να διατηρηθεί η κτηνοτροφική οικονομία, συμπεριλαμβανομένων των παραδοσιακών οικόσιτων ζώων, με όλη την ποικιλία των χαρακτηριστικών φυλών και των τυπικών προϊόντων· οι εν λόγω κτηνοτροφικές δραστηριότητες πρέπει να είναι προσαρμοσμένες στις επιμέρους τοποθεσίες, να χρησιμοποιούν τις διαθέσιμες εκτάσεις και να σέβονται το περιβάλλον.2. Σε αυτή την προοπτική, είναι σημαντικό να διατηρούνται οι αναγκαίες γεωργικές, χορτονομικές και δασοκομικές δομές, εξασφαλίζοντας τη δέουσα ισορροπία σε κάθε επιμέρους τοποθεσία μεταξύ των εκτάσεων παραγωγής χορτονομής και των κτηνοτροφικών δραστηριοτήτων, στο πλαίσιο μιας δεόντως προσαρμοσμένης εκτατικής χορτονομικής παραγωγής.3. Επιπλέον, κρίνεται σκόπιμο να θεσπισθούν τα απαραίτητα μέτρα για τη


text: διατήρηση της ποικιλότητας της γενετικής κληρονομιάς των ζώων απόδοσης και των καλλιεργούμενων φυτών, ιδίως στον τομέα της έρευνας και των γεωργικών εφαρμογών.Άρθρο 11Εμπορική προβολή1. Τα συμβαλλόμενα μέρη καταβάλλουν κάθε δυνατή προσπάθεια ώστε να δημιουργηθούν ευνοϊκές συνθήκες για την εμπορική προώθηση των προϊόντων της ορεινής γεωργίας, με στόχο να αυξηθούν οι πωλήσεις τους επιτόπου και να ενισχυθεί η ανταγωνιστικότητά τους στις εθνικές και διεθνείς αγορές.2. Η προώθηση, μεταξύ άλλων, επιδιώκεται με τα σήματα ελεγχόμενης ονομασίας προέλευσης και εγγυημένης ποιότητας που επιτρέπουν ταυτόχρονα την προστασία των παραγωγών και των καταναλωτών.Άρθρο 12Περιορισμός της παραγωγήςΣε περίπτωση περιορισμού της γεωργικής παραγωγής, τα συμβαλλόμενα μέρη προσπαθούν να λαμβάνουν υπόψη τις ιδιαίτερες απαιτήσεις στις ορεινές περιοχές, όσον αφορά την άσκηση γεωργικών δραστηριοτήτων που είναι προσαρμοσμένες προς τις τοποθεσίες και συμβατές προς το περιβάλλον.Άρθρο 13Συμπληρωματικότητα της γεωργίας και της δασικής οικονομίαςΤα συμβαλλόμενα μέρη συμφωνούν ότι, λόγω της συμπληρωματικότητας και της μερικής αλληλεξάρτησης της γεωργικής και της δασικής οικονομίας στις ορεινές περιοχές, απαιτείται η ολοκληρωμένη διαμόρφωσή τους. Ως εκ τούτου, ενθαρρύνουν:α) την ανάπτυξη δασικής οικονομίας συμβατής προς τη φύση ως πηγής συμπληρωματικών εισοδημάτων των γεωργικών εκμεταλλεύσεων και ως συμπληρωματικής δραστηριότητας των απασχολουμένων στο γεωργικό τομέα·β) το συνυπολογισμό των προστατευτικών, παραγωγικών και ψυχαγωγικών λειτουργιών καθώς και των οικολογικών και βιογενετικών λειτουργιών των δασών, σε σχέση με τις γεωργικές εκτάσεις και κατά τρόπο που να λαμβάνεται δεόντως υπόψη η ιδιομορφία της εκάστοτε επιμέρους τοποθεσίας και κατά τρόπο αρμονικό προς το τοπίο·γ) τη ρύθμιση της χορτονομικής παραγωγής και των πληθυσμών θηραμάτων ώστε να προλαμβάνεται κάθε μη ανεκτή ζημία των δασών και των καλλιεργειών.Άρθρο 14Συμπληρωματικές πηγές εισοδήματοςΑναγνωρίζοντας την παραδοσιακή σημασία της οικογενειακής γεωργικής εκμετάλλευσης για την ορεινή γεωργία και με στόχο την υποστήριξή της ως οικονομικής δραστηριότητας –κύριας, συμπληρωματικής ή δευτερεύουσας– τα συμβαλλόμενα μέρη ενθαρρύνουν τη δημιουργία και την ανάπτυξη συμπληρωματικών πηγών εισοδήματος στις ορεινές περιοχές, ιδίως κατόπιν πρωτοβουλίας και υπέρ των τοπικών πληθυσμών, ιδίως στους τομείς που συνδέονται με τη γεωργία, όπως η δασική οικονομία, ο τουρισμός και η χειροτεχνία αρμονικά με τη διατήρηση του φυσικού και αγροτικού τοπίου.Άρθρο 15Βελτίωση των συνθηκών διαβίωσης και εργασίαςΤα συμβαλλόμενα μέρη ενθαρρύνουν την ενίσχυση και τη βελτίωση της ποιότητας των υπηρεσιών που είναι απαραίτητες για την αντιμετώπιση των αντίξοων συνθηκών που αντιμετωπίζουν οι απασχολούμενοι στον τομέα των γεωργικών και δασικών δραστηριοτήτων στις ορεινές περιοχές με στόχο να συνδεθεί η βελτίωση των συνθηκών διαβίωσης και εργασίας τους με την οικονομική και κοινωνική ανάπτυξη που παρατηρείται σε άλλους τομείς και σε άλλα σημεία του αλπικού χώρου. Προς τούτο, τα κριτήρια για τη λήψη αποφάσεων δεν θα πρέπει να είναι αποκλειστικά και μόνο οικονομικού χαρακτήρα. Αυτό ισχύει κυρίως για τις συνδέσεις, τις κατασκευές και τις ανακατασκευές οικιστικών και γεωργικών κτιρίων, και την αγορά και τη συντήρηση εγκαταστάσεων και τεχνικού εξοπλισμού.Άρθρο 16Συμπληρωματικά μέτραΤα συμβαλλόμενα μέρη δύνανται να λαμβάνουν συμπληρωματικά μέτρα για την ορεινή γεωργία πέραν των ήδη προβλεπόμενων στο παρόν πρωτόκολλο.ΚΕΦΑΛΑΙΟ IIIΕΡΕΥΝΑ, ΚΑΤΑΡΤΙΣΗ ΚΑΙ ΕΝΗΜΕΡΩΣΗΆρθρο 17Έρευνα και παρατήρηση1. Τα συμβαλλόμενα μέρη ενθαρρύνουν και εναρμονίζουν, σε στενή συνεργασία, την έρευνα και τη συστηματική παρακολούθηση που θεωρούνται χρήσιμες για την επίτευξη των στόχων του παρόντος πρωτοκόλλου.2. Ενθαρρύνουν ιδίως τη γεωργική έρευνα που


text: αφορά ειδικότερα την ορεινή γεωργία, η οποία θα αναπτυχθεί έτσι ώστε να ανταποκρίνεται όσο το δυνατό καλύτερα στις συγκεκριμένες τοπικές συνθήκες και θα ενσωματωθεί στη διαδικασία του προσδιορισμού και της εξακρίβωσης των στόχων και των μέτρων της γεωργικής πολιτικής· τα επιτυγχανόμενα αποτελέσματα εφαρμόζονται στις δραστηριότητες επιμόρφωσης/κατάρτισης και τεχνικής αρωγής για τη γεωργία.3. Τα συμβαλλόμενα μέρη μεριμνούν ώστε τα εθνικά αποτελέσματα της έρευνας και της συστηματικής παρακολούθησης να ενσωματώνονται σε κοινό σύστημα συνεχούς παρατήρησης και ενημέρωσης και να είναι προσπελάσιμα από το κοινό βάσει του υφιστάμενου θεσμικού πλαισίου.4. Όσον αφορά τις επιμέρους ορεινές περιοχές και λαμβάνοντας υπόψη τους στόχους και τα μέτρα που καθορίζει το παρόν πρωτόκόλλο, τα συμβαλλόμενα μέρη εκπονούν ιδίως συγκρίσιμη απογραφή της οικονομικής και κοινωνικής κατάστασης όσον αφορά την ορεινή γεωργία.5. Η εν λόγω απογραφή πρέπει να ενημερώνεται περιοδικά και να περιλαμβάνει αναφορές σε θέματα και περιοχές που χαρακτηρίζονται από ειδικά προβλήματα, καθώς και αναφορές σχετικά με την αποτελεσματικότητα των ήδη ληφθέντων μέτρων και των μέτρων που πρέπει να θεσπισθούν. Εξετάζονται κατά προτεραιότητα τα δεδομένα που αφορούν τη δημογραφική, κοινωνική και οικονομική ανάπτυξη σε συνδυασμό με τους διαφόρους γεωγραφικούς, και οικολογικούς δείκτες και τους δείκτες υποδομών των εν λόγω περιοχών καθώς και ο ορισμός αντίστοιχων κριτηρίων για την αειφόρο και ισόρροπη ανάπτυξη κατά την έννοια της σύμβασης των Άλπεων και του παρόντος πρωτοκόλλου.6. Επιπλέον, τα θέματα που αναφέρονται στο παράρτημα θεωρούνται ως θέματα προτεραιότητας.Άρθρο 18Κατάρτιση και ενημέρωση1. Τα συμβαλλόμενα μέρη ευνοούν την αρχική και συνεχή κατάρτιση καθώς και την ενημέρωση του κοινού όσον αφορά τους στόχους, τα μέτρα και την εφαρμογή του παρόντος πρωτοκόλλου.2. Τα συμβαλλόμενα μέρη ενθαρρύνουν ιδίως:α) τη μεγαλύτερη ανάπτυξη της αρχικής και συνεχούς κατάρτισης, της τεχνικής αρωγής στο γεωργικό τομέα, της αρωγής σε θέματα διαχείρισης επιχειρήσεων και εμπορικής διαχείρισης, λαμβάνοντας πάντοτε υπόψη την προστασία της φύσης και του περιβάλλοντος. Η προσφερόμενη κατάρτιση κατά γενικό κανόνα θα διαρθρώνεται κατά τρόπο που να διευκολύνει τον προσανατολισμό και την προπαρασκευή για άλλες, εναλλακτικές ή συμπληρωματικές, επαγγελματικές δραστηριότητες σε τομείς που έχουν σχέση με τη γεωργία·β) την ευρεία και αντικειμενική ενημέρωση η οποία δεν θα περιορίζεται στο άμεσα εμπλεκόμενο προσωπικό και διοικήσεις αλλά θα φθάνει, ιδίως χάρη στα μέσα μαζικής ενημέρωσης, στο μεγαλύτερο μέρος της κοινής γνώμης εντός και εκτός του αλπικού χώρου, καθιστώντας γνωστή τη λειτουργία της ορεινής γεωργίας και προκαλώντας αντίστοιχο ενδιαφέρον.3. Επιπλέον, τα θέματα, τα οποία αναφέρονται στο παράρτημα, θεωρούνται ως θέματα προτεραιότητας.ΚΕΦΑΛΑΙΟ IVΕΦΑΡΜΟΓΗ, ΕΛΕΓΧΟΣ ΚΑΙ ΑΞΙΟΛΟΓΗΣΗΆρθρο 19ΕφαρμογήΤα συμβαλλόμενα μέρη αναλαμβάνουν την υποχρέωση να μεριμνούν για την εφαρμογή του παρόντος πρωτοκόλλου, λαμβάνοντας όλα τα ενδεδειγμένα μέτρα βάσει του υφιστάμενου θεσμικού πλαισίου.Άρθρο 20Έλεγχος της τήρησης των υποχρεώσεων1. Τα συμβαλλόμενα μέρη υποβάλλουν τακτικά εκθέσεις στη μόνιμη επιτροπή σχετικά με τα μέτρα που έχουν λάβει βάσει του παρόντος πρωτοκόλλου. Οι εκθέσεις αφορούν επίσης το θέμα της αποτελεσματικότητας των ληφθέντων μέτρων. Η διάσκεψη των Άλπεων καθορίζει την περιοδικότητα των εν λόγω εκθέσεων.2. Η μόνιμη επιτροπή εξετάζει τις ως άνω εκθέσεις για να διαπιστώσει κατά πόσον τα συμβαλλόμενα μέτρα έχουν ανταποκριθεί στις υποχρεώσεις τους που απορρέουν από το παρόν πρωτόκολλο. Η Επιτροπή δύναται επίσης να ζητήσει συμπληρωματικές πληροφορίες από τα εμπλεκόμενα


text: συμβαλλόμενα μέρη ή να προσφεύγει σε άλλες πηγές πληροφοριών.3. Η μόνιμη επιτροπή συντάσσει έκθεση σχετικά με την τήρηση, εκ μέρους των συμβαλλομένων μερών, των υποχρεώσεων που απορρέουν από το παρόν πρωτόκολλο, η οποία διαβιβάζεται στη Διάσκεψη των Άλπεων.4. Η Διάσκεψη των Άλπεων λαμβάνει υπόψη την εν λόγω έκθεση. Εάν διαπιστώσει παράλειψη τήρησης υποχρεώσεων, δύναται να διατυπώνει συστάσεις.Άρθρο 21Αξιολόγηση της αποτελεσματικότητας των διατάξεων1. Τα συμβαλλόμενα μέρη εξετάζουν και αξιολογούν, σε τακτά χρονικά διαστήματα, την αποτελεσματικότητα των διατάξεων του παρόντος πρωτοκόλλου. Εφόσον κριθεί απαραίτητο για την επίτευξη των στόχων, εξετάζουν το ενδεχόμενο θέσπισης καταλλήλων τροποποιήσεων για το παρόν πρωτόκολλο.2. Βάσει του υφιστάμενου θεσμικού πλαισίου, οι εδαφικές ενότητες συμμετέχουν στην εν λόγω αξιολόγηση. Μπορεί επίσης να ζητείται η γνώμη των μη κυβερνητικών οργανισμών που ενεργοποιούνται στον αντίστοιχο τομέα.ΚΕΦΑΛΑΙΟ VΤΕΛΙΚΕΣ ΔΙΑΤΑΞΕΙΣΆρθρο 22Σχέσεις μεταξύ της σύμβασης των Άλπεων και του πρωτοκόλλου1. Το παρόν πρωτόκολλο αποτελεί πρωτόκολλο της σύμβασης των Άλπεων κατά την έννοια του άρθρου 2 και των άλλων σχετικών άρθρων της ως άνω σύμβασης.2. Ουδείς δύναται να καταστεί συμβαλλόμενο μέρος στο παρόν πρωτόκολλο αν δεν συγκαταλέγεται μεταξύ των συμβαλλομένων μερών της σύμβασης των Άλπεων. Κάθε καταγγελία της σύμβασης των Άλπεων ισοδυναμεί με καταγγελία του παρόντος πρωτοκόλλου.3. Όταν η Διάσκεψη των Άλπεων αποφασίζει για θέματα σχετικά με το παρόν πρωτόκολλο, μόνο τα συμβαλλόμενα μέρη στο παρόν πρωτόκολλο μπορούν να λαμβάνουν μέρος στη ψηφοφορία.Άρθρο 23Υπογραφή και επικύρωση1. Το παρόν πρωτόκολλο είναι ανοικτό προς υπογραφή εκ μέρους των κρατών που έχουν υπογράψει τη σύμβαση των Άλπεων και εκ μέρους της Ευρωπαϊκής Κοινότητας στις 20 Δεκεμβρίου 1994, και, παρά τη Δημοκρατία της Αυστρίας, ως θεματοφύλακα, από τις 15 Ιανουαρίου 1995.2. Το παρόν πρωτόκολλο τίθεται σε ισχύ για τα συμβαλλόμενα μέρη που έχουν εκφράσει τη συγκατάθεση τους να δεσμευθούν από το εν λόγω πρωτόκολλο τρεις μήνες μετά την ημερομηνία κατά την οποία τρία κράτη θα έχουν καταθέσει τις πράξεις κύρωσης, αποδοχής ή έγκρισης.3. Για τα συμβαλλόμενα μέρη τα οποία εν συνεχεία εκφράζουν τη συγκατάθεσή τους να δεσμευθούν από το παρόν πρωτόκολλο, το πρωτόκολλο τίθεται σε ισχύ τρεις μήνες μετά την ημερομηνία κατάθεσης της πράξης κύρωσης, αποδοχής ή έγκρισης. Μετά την έναρξη ισχύος τροποποίησης του πρωτοκόλλου, κάθε νέο συμβαλλόμενο μέρος στο εν λόγω πρωτόκολλο καθίσταται συμβαλλόμενο μέρος του πρωτοκόλλου, όπως αυτό έχει τροποποιηθεί.Άρθρο 24ΚοινοποιήσειςΟ θεματοφύλακας κοινοποιεί σε κάθε κράτος που αναφέρεται στο προοίμιο καθώς και στην Ευρωπαϊκή Κοινότητα, όσον αφορά το παρόν πρωτόκολλο:α) κάθε υπογραφή·β) την κατάθεση οιασδήποτε πράξης κύρωσης, αποδοχής ή έγκρισης·γ) κάθε ημερομηνία έναρξης ισχύος·δ) κάθε δήλωση εκ μέρους συμβαλλομένου μέρους ή υπογράψαντος·ε) κάθε καταγγελία η οποία κοινοποιήθηκε από συμβαλλόμενο μέρος, συμπεριλαμβανόμενης της ημερομηνίας έναρξης ισχύος της.Σε πίστωση των ανωτέρω οι υπογεγραμμένοι, οι οποίοι είναι δεόντως εξουσιοδοτημένοι προς τούτο, υπέγραψαν το παρόν πρωτόκολλο.Συνετάγη στο Chambéry, στις 20 Δεκεμβρίου 1994, στη γαλλική, γερμανική, ιταλική, σλοβενική γλώσσα. Τα κείμενα στις τέσσερις γλώσσες είναι εξίσου αυθεντικά, σε ένα μόνο αντίγραφο το οποίο θα κατατεθεί στα αρχεία του κράτους της Δημοκρατίας της Αυστρίας. Ο θεματοφύλακας διαβιβάζει επικυρωμένο αντίγραφο σε όλα τα υπογράφοντα μέρη.--------------------------------------------------


text:
 Avis juridique important
 |
 22000D0615(04)
 Απόφαση της Μεικτής Επιτροπής του ΕΟΧ αριθ. 28/2000, της 31ης Μαρτίου 2000, για την τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Επίσημη Εφημερίδα αριθ. L 141 της 15/06/2000 σ. 0049 - 0050
 Απόφαση της Μεικτής Επιτροπής του ΕΟΧαριθ. 28/2000της 31ης Μαρτίου 2000για την τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο (εφεξής "η συμφωνία"), και ιδίως το άρθρο 98,Εκτιμώντας τα ακόλουθα:(1) Το παράρτημα ΙΙ της συμφωνίας τροποποιήθηκε από την απόφαση αριθ. 161/1999 της Μεικτής Επιτροπής του ΕΟΧ, της 26ης Νοεμβρίου 1999(1).(2) Πρέπει να ενσωματωθεί στη συμφωνία ο κανονισμός (ΕΚ) αριθ. 1308/1999 του Συμβουλίου, της 15ης Ιουνίου 1999, περί τροποποιήσεως του κανονισμού (ΕΟΚ) αριθ. 2377/90 σχετικά με τη θέσπιση κοινοτικής διαδικασίας για τον καθορισμό ανωτάτων ορίων καταλοίπων κτηνιατρικών φαρμάκων σε τρόφιμα ζωικής προέλευσης(2).(3) Πρέπει να ενσωματωθεί στη συμφωνία ο κανονισμός (ΕΚ) αριθ. 1942/1999 της Επιτροπής, της 10ης Σεπτεμβρίου 1999, για τροποποίηση των παραρτημάτων Ι, ΙΙ και ΙΙΙ του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό των ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης(3).(4) Πρέπει να ενσωματωθεί στη συμφωνία ο κανονισμός (ΕΚ) αριθ. 1943/1999 της Επιτροπής, της 10ης Σεπτεμβρίου 1999, για τροποποίηση των παραρτημάτων Ι, ΙΙ και ΙΙΙ του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό των ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης(4),ΑΠΟΦΑΣΙΖΕΙ:Άρθρο 1Στο σημείο 14 [κανονισμός (ΕΟΚ) αριθ. 2377/90 του Συμβουλίου] του κεφαλαίου ΧΙΙΙ του παραρτήματος ΙΙ της συμφωνίας, προστίθενται οι ακόλουθες περιπτώσεις:"- 399 R 1308: κανονισμός (ΕΚ) αριθ. 1308/1999 του Συμβουλίου, της 15ης Ιουνίου 1999 (ΕΕ L 156 της 23.6.1999, σ. 1),- 399 R 1942: κανονισμός (ΕΚ) αριθ. 1942/1999 της Επιτροπής, της 10ης Σεπτεμβρίου 1999 (ΕΕ L 241 της 11.9.1999, σ. 4),- 399 R 1943: κανονισμός (ΕΚ) αριθ. 1943/1999 της Επιτροπής, της 10ης Σεπτεμβρίου 1999 (ΕΕ L 241 της 11.9.1999, σ. 9)."Άρθρο 2Τα κείμενα των κανονισμών (ΕΚ) αριθ. 1308/1999 του Συμβουλίου και (ΕΚ) αριθ. 1942/1999 και (ΕΚ) αριθ. 1943/1999 της Επιτροπής στην ισλανδική και νορβηγική γλώσσα, τα οποία θα δημοσιευτούν στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.Άρθρο 3Η παρούσα απόφαση τίθεται σε ισχύ την 1η Απριλίου 2000, με την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(5).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 31 Μαρτίου 2000.Για τη Μεικτή Επιτροπή του ΕΟΧΟ ΠρόεδροςF. Barbaso(1) Δεν έχει δημοσιευθεί ακόμα στην Επίσημη Εφημερίδα.(2) ΕΕ L 156 της 23.6.1999, σ. 1.(3) ΕΕ L 241 της 11.9.1999, σ. 4.(4) ΕΕ L 241 της 11.9.1999, σ. 9.(5) Δεν αναφέρονται συνταγματικές απαιτήσεις.


text:
 Avis juridique important
 |
 22003A1017(01)
 Συμφωνία ανανέωσης της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ουκρανίας
 Επίσημη Εφημερίδα αριθ. L 267 της 17/10/2003 σ. 0025 - 0026
 Συμφωνίαανανέωσης της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της ΟυκρανίαςΗ ΕΥΡΩΠΑΪΚΗ ΚΟΙΝΟΤΗΤΑ, στο εξής αποκαλούμενη "Κοινότητα",αφενός,καιΗ ΟΥΚΡΑΝΙΑ,αφετέρου,στο εξής αποκαλούμενα "τα Μέρη",ΕΚΤΙΜΩΝΤΑΣ τη σημασία που έχουν η επιστήμη και η τεχνολογία για την οικονομική και την κοινωνική τους ανάπτυξη,ΑΝΑΓΝΩΡΙΖΟΝΤΑΣ ότι η Κοινότητα και η Ουκρανία δραστηριοποιούνται στην έρευνα και τεχνολογία σε διάφορα πεδία κοινού ενδιαφέροντος και ότι η αμοιβαία συμμετοχή στις σχετικές δραστηριότητες έρευνας και τεχνολογίας θα προσπορίσει οφέλη και στις δύο πλευρές,ΕΧΟΝΤΑΣ ΥΠΟΨΗ τη συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ουκρανίας, η οποία υπεγράφη στις 4 Ιουλίου 2002 στην Κοπεγχάγη και έληξε στις 31 Δεκεμβρίου 2002,ΕΠΙΘΥΜΩΝΤΑΣ να συνεχισθεί η συνεργασία τους σε θέματα επιστήμης και τεχνολογίας μέσα στο επίσημο πλαίσιο της συμφωνίας,ΣΥΜΦΩΝΟΥΝ ΤΑ ΕΞΗΣ:Άρθρο 1Η συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ουκρανίας, η οποία υπεγράφη στις 4 Ιουλίου 2002 στην Κοπεγχάγη και έληξε στις 31 Δεκεμβρίου 2002, ανανεώνεται για μια επιπλέον πενταετία.Άρθρο 2Η παρούσα συμφωνία αρχίζει να ισχύει την ημερομηνία κατά την οποία τα μέρη κοινοποιούν εκατέρωθεν εγγράφως ότι οι αντίστοιχες εσωτερικές διαδικασίες τους που απαιτούνται για την έναρξη ισχύος της έχουν ολοκληρωθεί.Άρθρο 3Η παρούσα συμφωνία συντάσσεται σε δύο αντίτυπα στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική, σουηδική, φιλανδική και ουκρανική γλώσσα, και όλα τα κείμενα είναι εξίσου αυθεντικά.Hecho en Yalta, el siete de octubre de dos mil tres.Udfærdiget i Jalta, den syvende oktober to tusind og tre.Geschehen zu Jalta am siebten Oktober zweitausendunddrei.Έγινε στη Γιάλτα, στις εφτά Οκτωβρίου δύο χιλιάδες τρία.Done at Yalta on the seventh day of October in the year two thousand and three.Fait à Yalta, le sept octobre deux mille trois.Fatto a Yalta, addì sette ottobre duemilatre.Gedaan te Jalta, de zevende oktober tweeduizenddrie.Feito em Ialta, em sete de Outubro de dois mil e três.Tehty Jaltassa seitsemäntenä päivänä lokakuuta vuonna kaksituhattakolme.Som skedde i Jalta den sjunde oktober tjugohundratre.>PIC FILE= "L_2003267EL.002502.TIF">Por la Comunidad EuropeaFor Det Europæiske FællesskabFür die Europäische GemeinschaftΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaVoor de Europese GemeenschapPela Comunidade EuropeiaEuroopan yhteisön puolestaPå Europeiska gemenskapens vägnar>PIC FILE= "L_2003267EL.002601.TIF">>PIC FILE= "L_2003267EL.002602.TIF">>PIC FILE= "L_2003267EL.002603.TIF">Por UcraniaPå Ukraines vegneFür die UkraineΓια την ΟυκρανίαFor UkrainePour l'UkrainePer l'UcrainaVoor OekraïnePela UcrâniaUkrainan puolestaFör Ukraina>PIC FILE= "L_2003267EL.002604.TIF">>PIC FILE= "L_2003267EL.002605.TIF">


text:
 20.7.2017
 EL
 Επίσημη Εφημερίδα της Ευρωπαϊκής Ένωσης
 L 189/3
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 2/2016
 της 5ης Φεβρουαρίου 2016
 για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ [2017/1285]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Η εκτελεστική απόφαση (ΕΕ) 2015/1765 της Επιτροπής, της 30ής Σεπτεμβρίου 2015, για την τροποποίηση των παραρτημάτων I και ΙΙ της απόφασης 2004/558/ΕΚ όσον αφορά την αναγνώριση του γερμανικού ομόσπονδου κρατιδίου της Βάδης- Βιρτεμβέργης και της περιφέρειας Valle d'Aosta της Ιταλίας ως απαλλαγμένων από τη λοιμώδη ρινοτραχειίτιδα των βοοειδών (1) πρέπει να ενσωματωθεί στη συμφωνία για τον ΕΟΧ.
 (2)
 Η εκτελεστική απόφαση (EE) 2015/1784 της Επιτροπής, της 2ας Οκτωβρίου 2015, για την τροποποίηση του παραρτήματος II της απόφασης 2003/467/ΕΚ όσον αφορά την κήρυξη της περιφέρειας Βόρειας Ιρλανδίας του Ηνωμένου Βασιλείου ως επισήμως απαλλαγμένης από τη βρουκέλωση όσον αφορά τις αγέλες βοοειδών (2) πρέπει να ενσωματωθεί στη συμφωνία για τον ΕΟΧ.
 (3)
 Η παρούσα απόφαση αφορά νομοθεσία σχετικά με ζώντα ζώα πλην των ιχθύων και των ζώων υδατοκαλλιέργειας. Η εν λόγω νομοθεσία δεν εφαρμόζεται στην Ισλανδία, όπως διευκρινίζεται στην παράγραφο 2 του εισαγωγικού μέρους του κεφαλαίου Ι του παραρτήματος I της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στην Ισλανδία.
 (4)
 Η παρούσα απόφαση αφορά νομοθεσία σχετικά με κτηνιατρικά θέματα. Η εν λόγω νομοθεσία δεν εφαρμόζεται στο Λιχτενστάιν, ενόσω η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
 (5)
 Το παράρτημα I της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το κεφάλαιο I του παραρτήματος I της συμφωνίας για τον ΕΟΧ τροποποιείται ως εξής:
 1)
 Στο σημείο 70 (απόφαση 2003/467/ΕΚ της Επιτροπής) του μέρους 4.2 προστίθεται η ακόλουθη περίπτωση:
 «—
 32015 D 1784: Εκτελεστική απόφαση (ΕΕ) 2015/1784 της Επιτροπής, της 2ας Οκτωβρίου 2015 (ΕΕ L 259 της 6.10.2015, σ. 38).».
 2)
 Στο σημείο 80 (απόφαση 2004/558/ΕΚ της Επιτροπής) του μέρους 4.2 προστίθεται η ακόλουθη περίπτωση:
 «—
 32015 D 1765: Εκτελεστική απόφαση (ΕΕ) 2015/1765 της Επιτροπής, της 30ής Σεπτεμβρίου 2015 (ΕΕ L 257 της 2.10.2015, σ. 44).».
 Άρθρο 2
 Τα κείμενα των εκτελεστικών αποφάσεων (ΕΕ) 2015/1765 και (ΕΕ) 2015/1784 στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 6 Φεβρουαρίου 2016, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 5 Φεβρουαρίου 2016.
 Για τη Μεικτή Επιτροπή του ΕΟΧ
 Ο Πρόεδρος
 Claude MAERTEN
 (1) ΕΕ L 257


text:
 30.4.2021
 EL
 Επίσημη Εφημερίδα της Ευρωπαϊκής Ένωσης
 L 149/2540
 ΣΥΜΦΩΝΙΑ
 μεταξύ της Ευρωπαϊκής Ένωσης και του Ηνωμένου Βασιλείου της Μεγάλης Βρετανίας και της Βόρειας Ιρλανδίας σχετικά με διαδικασίες ασφάλειας για την ανταλλαγή και την προστασία διαβαθμισμένων πληροφοριών
 Η Ευρωπαϊκή Ένωση («Ένωση»),
 και
 Το Ηνωμένο Βασίλειο της Μεγάλης Βρετανίας και της Βόρειας Ιρλανδίας («Ηνωμένο Βασίλειο»),
 αποκαλούμενα από κοινού: «Μέρη»,
 ΕΚΤΙΜΩΝΤΑΣ:
 —
 ότι τα Μέρη συμμερίζονται τους στόχους της από κάθε άποψη ενίσχυσης της ασφάλειάς τους,
 —
 ότι τα Μέρη συμφωνούν ότι θα πρέπει να αναπτυχθεί μεταξύ τους συνεργασία σε θέματα κοινού ενδιαφέροντος στον τομέα της ασφάλειας των πληροφοριών,
 —
 ότι, σ’ αυτό το πλαίσιο, χρειάζεται να ανταλλάσσονται διαρκώς διαβαθμισμένες πληροφορίες μεταξύ των μερών,
 ΑΝΑΓΝΩΡΙΖΟΝΤΑΣ ότι για την πλήρη και αποτελεσματική συνεργασία και διαβούλευση μπορεί να απαιτείται πρόσβαση σε διαβαθμισμένες πληροφορίες και διαβαθμισμένο υλικό των μερών, καθώς και την ανταλλαγή αυτών,
 ΕΧΟΝΤΑΣ ΕΠΙΓΝΩΣΗ του γεγονότος ότι, για την πρόσβαση σε διαβαθμισμένες πληροφορίες και διαβαθμισμένο υλικό και για την ανταλλαγή αυτών, απαιτείται να ληφθούν κατάλληλα μέτρα ασφάλειας,
 ΑΝΑΓΝΩΡΙΖΟΝΤΑΣ ότι η συμφωνία αποτελεί συμπληρωματική συμφωνία της συμφωνίας εμπορίου και συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφετέρου (στο εξής «συμφωνία εμπορίου και συνεργασίας»),
 ΣΥΜΦΩΝΗΣΑΝ ΤΑ ΑΚΟΛΟΥΘΑ:
 Άρθρο 1
 1. Για την επίτευξη των στόχων τής από κάθε άποψη ενίσχυσης της ασφάλειας εκάστου εκ των μερών, η παρούσα συμφωνία εφαρμόζεται στις διαβαθμισμένες πληροφορίες ή το διαβαθμισμένο υλικό οποιασδήποτε μορφής που το ένα Μέρος παρέχει στο άλλο ή που ανταλλάσσονται μεταξύ των μερών.
 2. Κάθε Μέρος προστατεύει τις διαβαθμισμένες πληροφορίες που λαμβάνει από το άλλο Μέρος από μη επιτρεπόμενη κοινολόγηση ή απώλεια, σύμφωνα με τους όρους της παρούσας συμφωνίας και σύμφωνα με την οικεία νομοθεσία και τους οικείους κανόνες και κανονισμούς των μερών.
 3. Η παρούσα συμφωνία δεν αποτελεί βάση για την επιβολή υποχρέωσης γνωστοποίησης διαβαθμισμένων πληροφοριών από τα Μέρη.
 Άρθρο 2
 Για τους σκοπούς της παρούσας συμφωνίας, ως «διαβαθμισμένες πληροφορίες» νοείται κάθε πληροφορία ή υλικό, ανεξαρτήτως μορφής, φύσης ή τρόπου διαβίβασης, που:
 α)
 οποιοδήποτε από τα Μέρη έχει καθορίσει ότι χρήζει προστασίας από μη επιτρεπόμενη κοινολόγηση ή απώλεια που θα μπορούσε να προκαλέσει διάφορους βαθμούς βλάβης ή προσβολής στα συμφέροντα του Ηνωμένου Βασιλείου, στα συμφέροντα της Ένωσης ή στα συμφέροντα ενός ή περισσοτέρων από τα κράτη μέλη της και
 β)
 φέρει επισήμανση διαβάθμισης ασφάλειας σύμφωνα με το άρθρο 7.
 Άρθρο 3
 1. Τα θεσμικά και λοιπά όργανα και οργανισμοί της Ένωσης στα οποία εφαρμόζεται η παρούσα συμφωνία είναι το Ευρωπαϊκό Συμβούλιο, το Συμβούλιο, ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας, η Ευρωπαϊκή Υπηρεσία Εξωτερικής Δράσης («ΕΥΕΔ»), η Ευρωπαϊκή Επιτροπή και η Γενική Γραμματεία του Συμβουλίου.
 2. Τα εν λόγω θεσμικά όργανα και οργανισμοί της Ένωσης μπορούν να ανταλλάσσουν με άλλα θεσμικά όργανα και οργανισμούς της Ένωσης διαβαθμισμένες πληροφορίες που λαμβάνουν δυνάμει της παρούσας συμφωνίας, με την επιφύλαξη της προηγούμενης γραπτής συγκατάθεσης του αποστέλλοντος Μέρους και με κατάλληλες εγγυήσεις ότι το παραλαμβάνον όργανο ή οργανισμός θα προστατεύει τις πληροφορίες επαρκώς.
 Άρθρο 4
 Κάθε Μέρος


text:
μεριμνά ώστε να διαθέτει κατάλληλο σύστημα και μέτρα ασφάλειας τα οποία βασίζονται στις βασικές αρχές και τα στοιχειώδη πρότυπα ασφάλειας που καθορίζονται στις αντίστοιχες νομοθετικές ή κανονιστικές διατάξεις του και αντανακλώνται στις ρυθμίσεις εφαρμογής που αναφέρονται στο άρθρο 12, ώστε να διασφαλίζεται η εφαρμογή ισοδύναμου επιπέδου προστασίας στις διαβαθμισμένες πληροφορίες που υπόκεινται στην παρούσα συμφωνία.
 Άρθρο 5
 1. Όσον αφορά τις διαβαθμισμένες πληροφορίες που παρέχονται ή ανταλλάσσονται στο πλαίσιο της παρούσας συμφωνίας, κάθε Μέρος:
 α)
 προστατεύει, σύμφωνα με τη νομοθεσία, τους κανόνες και τους κανονισμούς του, τις εν λόγω διαβαθμισμένες πληροφορίες με επίπεδο προστασίας ισοδύναμο μ’ αυτό που επιφυλάσσει για τις δικές του διαβαθμισμένες πληροφορίες του αντίστοιχου επιπέδου διαβάθμισης ασφάλειας, όπως προβλέπεται στο το άρθρο 7,
 β)
 διασφαλίζει ότι οι εν λόγω διαβαθμισμένες πληροφορίες διατηρούν τη διαβάθμιση ασφάλειας που τους έχει αποδοθεί από το αποστέλλον Μέρος και ότι δεν υποχαρακτηρίζονται ούτε αποχαρακτηρίζονται χωρίς την προηγούμενη γραπτή συγκατάθεση του αποστέλλοντος Μέρους· το παραλαμβάνον Μέρος προστατεύει τις διαβαθμισμένες πληροφορίες σύμφωνα με τις διατάξεις της δικής του εφαρμοστέας νομοθεσίας και των δικών του εφαρμοστέων κανόνων και κανονισμών που διέπουν την ασφάλεια πληροφοριών οι οποίες διαθέτουν ισοδύναμη διαβάθμιση ασφάλειας, όπως προβλέπεται στο άρθρο 7,
 γ)
 δεν χρησιμοποιεί τις εν λόγω διαβαθμισμένες πληροφορίες για σκοπούς άλλους πέραν αυτών που έχει ορίσει ο φορέας προέλευσης ή αυτών που για τους οποίους παρέχονται ή ανταλλάσσονται τα δεδομένα, εκτός εάν το αποστέλλον Μέρος έχει δώσει την προηγούμενη γραπτή συγκατάθεσή του,
 δ)
 με την επιφύλαξη των διατάξεων που ορίζονται στην παράγραφο 2 του παρόντος άρθρου, δεν γνωστοποιεί τις εν λόγω διαβαθμισμένες πληροφορίες σε τρίτους και δεν καθιστά τις εν λόγω διαβαθμισμένες πληροφορίες διαθέσιμες στο κοινό χωρίς την προηγούμενη γραπτή έγκριση του αποστέλλοντος Μέρους,
 ε)
 δεν επιτρέπει σε πρόσωπα να αποκτούν πρόσβαση στις εν λόγω διαβαθμισμένες πληροφορίες, εκτός αν είναι ανάγκη να γνωρίζουν και έχουν λάβει έγκριση ασφάλειας ή άλλη εξουσιοδότηση ή άδεια σύμφωνα με την εφαρμοστέα νομοθεσία και τους εφαρμοστέους κανόνες και κανονισμούς του παραλαμβάνοντος Μέρους,
 στ)
 διασφαλίζει ότι οι εν λόγω διαβαθμισμένες πληροφορίες υποβάλλονται σε χειρισμό και αποθηκεύονται σε εγκαταστάσεις οι οποίες ασφαλίζονται, ελέγχονται και προστατεύονται κατάλληλα, σύμφωνα με τη νομοθεσία και τους κανόνες και κανονισμούς του, και
 ζ)
 διασφαλίζει ότι όλα τα πρόσωπα που έχουν πρόσβαση στις εν λόγω διαβαθμισμένες πληροφορίες ενημερώνονται για την ευθύνη τους να τις προστατεύουν σύμφωνα με την ισχύουσα νομοθεσία και τους ισχύοντες νόμους και κανονισμούς.
 2. Το παραλαμβάνον Μέρος:
 α)
 λαμβάνει όλα τα αναγκαία μέτρα, σύμφωνα με τις νομοθετικές και κανονιστικές διατάξεις του, για να αποτρέψει τη διάθεση στο κοινό ή σε οποιονδήποτε τρίτο διαβαθμισμένων πληροφοριών που παρέχονται βάσει της παρούσας συμφωνίας· εάν υποβληθεί αίτημα για τη διάθεση στο κοινό ή σε οποιονδήποτε τρίτο διαβαθμισμένων πληροφοριών που παρέχονται βάσει της παρούσας συμφωνίας, το παραλαμβάνον Μέρος ενημερώνει αμέσως γραπτώς το αποστέλλον Μέρος και αμφότερα τα Μέρη διαβουλεύονται γραπτώς μεταξύ τους πριν από τη λήψη απόφασης σχετικά με την κοινολόγηση,
 β)
 ενημερώνει το παραλαμβάνον Μέρος για οποιαδήποτε αίτηση δικαστικής αρχής, επίσης και στο πλαίσιο μιας δικαστικής διαδικασίας, ή νομοθετικής αρχής στο πλαίσιο διεξαγωγής έρευνας, για τη λήψη διαβαθμισμένων πληροφοριών που παρείχε το αποστέλλον Μέρος


text:
δυνάμει της παρούσας συμφωνίας· κατά την αξιολόγηση μιας τέτοιας αίτησης, το παραλαμβάνον Μέρος λαμβάνει υπόψη στον μέγιστο δυνατό βαθμό τις απόψεις του αποστέλλοντος Μέρους· εάν, δυνάμει των νομοθετικών και κανονιστικών διατάξεων του παραλαμβάνοντος Μέρους, η εν λόγω αίτηση συνεπάγεται τη διαβίβαση των εν λόγω διαβαθμισμένων πληροφοριών στην αιτούσα νομοθετική ή δικαστική αρχή, επίσης και στο πλαίσιο δικαστικής διαδικασίας, το παραλαμβάνον Μέρος διασφαλίζει, στον μέγιστο δυνατό βαθμό, ότι οι πληροφορίες προστατεύονται δεόντως, μεταξύ άλλων από οποιαδήποτε κοινολόγηση σε άλλες αρχές ή σε τρίτους.
 Άρθρο 6
 1. Οι διαβαθμισμένες πληροφορίες κοινολογούνται ή γνωστοποιούνται σύμφωνα με την αρχή της συγκατάθεσης του φορέα προέλευσης.
 2. Για τη γνωστοποίηση σε παραλήπτες άλλους από τα Μέρη, με την επιφύλαξη του άρθρου 5 παράγραφος 1 στοιχείο δ), η απόφαση για την κοινολόγηση ή γνωστοποίηση διαβαθμισμένων πληροφοριών λαμβάνεται από το παραλαμβάνον Μέρος κατά περίπτωση, υπό την επιφύλαξη της προηγούμενης γραπτής συγκατάθεσης του αποστέλλοντος Μέρους και σύμφωνα με την αρχή της συγκατάθεσης του φορέα προέλευσης.
 3. Δεν είναι δυνατή η γενική γνωστοποίηση, εκτός εάν συμφωνηθούν μεταξύ των μερών διαδικασίες σχετικά με ορισμένες κατηγορίες πληροφοριών που είναι συναφείς με τις ιδιαίτερες απαιτήσεις των πληροφοριών αυτών.
 4. Διαβαθμισμένες πληροφορίες υποκείμενες στην παρούσα συμφωνία μπορούν να παρέχονται σε ανάδοχο ή σε υποψήφιο ανάδοχο μόνο με την προηγούμενη γραπτή συγκατάθεση του αποστέλλοντος Μέρους. Πριν από την κοινολόγηση οποιασδήποτε διαβαθμισμένης πληροφορίας σε ανάδοχο ή υποψήφιο ανάδοχο, το παραλαμβάνον Μέρος εξασφαλίζει ότι ο ανάδοχος ή ο υποψήφιος ανάδοχος έχει ασφαλίσει τις εγκαταστάσεις του και είναι σε θέση να προστατεύσει τις διαβαθμισμένες πληροφορίες σύμφωνα με την ισχύουσα νομοθεσία και τους ισχύοντες κανόνες και κανονισμούς, καθώς και ότι διαθέτει για τον ίδιο την απαιτούμενη έγκριση ασφάλειας φορέα, όπου απαιτείται, και κατάλληλες εξουσιοδοτήσεις ασφάλειας για το προσωπικό του που χρειάζεται πρόσβαση σε διαβαθμισμένες πληροφορίες.
 Άρθρο 7
 1. Προκειμένου να καθιερωθεί ισοδύναμο επίπεδο προστασίας για τις διαβαθμισμένες πληροφορίες που παρέχονται ή ανταλλάσσονται μεταξύ των μερών, οι διαβαθμίσεις ασφάλειας έχουν την ακόλουθη αντιστοιχία:
 ΕΕ
 Ηνωμένο Βασίλειο
 TRES SECRET EU/EU TOP SECRET
 UK TOP SECRET
 SECRET EU/EU SECRET
 UK SECRET
 CONFIDENTIEL UE/EU CONFIDENTIAL
 Δεν υπάρχει ισοδύναμο – βλέπε παράγραφο 2
 RESTREINT EU/EU RESTRICTED
 UK OFFICIAL-SENSITIVE
 2. Εκτός αν συμφωνήσουν διαφορετικά μεταξύ τους τα Μέρη, το Ηνωμένο Βασίλειο αποδίδει στις πληροφορίες με τη διαβάθμιση CONFIDENTIEL UE/EU CONFIDENTIAL ισοδύναμο επίπεδο προστασίας με τις πληροφορίες με τη διαβάθμιση UK SECRET.
 3. Εκτός εάν το Ηνωμένο Βασίλειο ενημερώσει γραπτώς την Ένωση ότι προέβη σε υποχαρακτηρισμό ή αποχαρακτηρισμό κληρονομηθεισών πληροφοριών με τη διαβάθμιση UK CONFIDENTIAL, η Ένωση αποδίδει σ’ αυτές τις πληροφορίες ισοδύναμο επίπεδο προστασίας μ’ αυτό που παρέχεται στις πληροφορίες με τη διαβάθμιση CONFIDENTIEL UE/EU CONFIDENTIAL και, εκτός εάν το Ηνωμένο Βασίλειο ενημερώσει γραπτώς την Ένωση ότι προέβη σε υποχαρακτηρισμό ή αποχαρακτηρισμό κληρονομηθεισών πληροφοριών με τη διαβάθμιση UK RESTRICTED, η Ένωση αποδίδει σ’ αυτές τις πληροφορίες ισοδύναμο επίπεδο προστασίας μ’ αυτό που παρέχεται στις πληροφορίες με τη διαβάθμιση RESTREINT UE/EU RESTRICTED.
 Άρθρο 8
 1. Τα Μέρη διασφαλίζουν ότι όλα τα πρόσωπα τα οποία, κατά την εκτέλεση των επίσημων καθηκόντων τους, απαιτείται να έχουν πρόσβαση σε πληροφορίες με διαβάθμιση επιπέδου CONFIDENTIEL UE/EU CONFIDENTIAL ή UK SECRET


text:
ή ανώτερη ή των οποίων τα καθήκοντα ή οι αρμοδιότητες ενδέχεται να τους επιτρέψουν την πρόσβαση στις εν λόγω πληροφορίες, οι οποίες έχουν παρασχεθεί ή ανταλλαχθεί δυνάμει της παρούσας συμφωνίας, έχουν λάβει τη δέουσα διαπίστευση ασφαλείας ή άλλως διαθέτουν εξουσιοδότηση ή άδεια σύμφωνα με την ισχύουσα νομοθεσία και τους ισχύοντες κανόνες και κανονισμούς του παραλαμβάνοντος Μέρους προτού επιτραπεί στα πρόσωπα αυτά η πρόσβαση στις εν λόγω διαβαθμισμένες πληροφορίες, επιπλέον της απίτησης σχετικά με την ανάγκη να γνωρίζουν, όπως προβλέπεται στο άρθρο 5 παράγραφος 1 στοιχείο ε).
 2. Οι διαδικασίες διαπίστευσης ασφάλειας αποσκοπούν στην εξακρίβωση του κατά πόσον ένα πρόσωπο μπορεί, λαμβανομένης υπόψη της νομιμοφροσύνης του, της φερεγγυότητας και της αξιοπιστίας του, να έχει πρόσβαση σε διαβαθμισμένες πληροφορίες.
 Άρθρο 9
 Για τους σκοπούς της παρούσας συμφωνίας:
 α)
 όλες οι διαβαθμισμένες πληροφορίες που γνωστοποιούνται στην Ένωση δυνάμει της παρούσας συμφωνίας αποστέλλονται μέσω:
 i)
 της κεντρικής υπηρεσίας μητρώου της Γενικής Γραμματείας του Συμβουλίου, εφόσον έχουν ως παραλήπτη το Ευρωπαϊκό Συμβούλιο, το Συμβούλιο ή τη Γενική Γραμματεία του Συμβουλίου,
 ii)
 την υπηρεσία μητρώου της Γενικής Γραμματείας της Ευρωπαϊκής Επιτροπής, εφόσον έχουν ως παραλήπτη την Ευρωπαϊκή Επιτροπή,
 iii)
 την υπηρεσία μητρώου της Ευρωπαϊκής Υπηρεσίας Εξωτερικής Δράσης, εφόσον έχουν ως παραλήπτη τον Ύπατο Εκπρόσωπο της Ένωσης για θέματα εξωτερικής πολιτικής και πολιτικής ασφαλείας ή την Ευρωπαϊκή Υπηρεσία Εξωτερικής Δράσης,
 β)
 όλες οι διαβαθμισμένες πληροφορίες που γνωστοποιούνται στο Ηνωμένο Βασίλειο δυνάμει της παρούσας συμφωνίας αποστέλλονται στο Ηνωμένο Βασίλειο μέσω της αντιπροσωπείας του Ηνωμένου Βασιλείου στην Ένωση,
 γ)
 τα Μέρη μπορούν να συμφωνήσουν από κοινού κατάλληλες μεθόδους για τη διασφάλιση της αποτελεσματικής ανταλλαγής διαβαθμισμένων πληροφοριών, σύμφωνα με τις ρυθμίσεις που ορίζονται στα στοιχεία α) και β).
 Άρθρο 10
 Οι ηλεκτρονικές διαβιβάσεις διαβαθμισμένων πληροφοριών μεταξύ της Ένωσης και του Ηνωμένου Βασιλείου, καθώς και οι ηλεκτρονικές διαβιβάσεις διαβαθμισμένων πληροφοριών μεταξύ του Ηνωμένου Βασιλείου και της Ένωσης, κρυπτογραφούνται σύμφωνα με τις απαιτήσεις του γνωστοποιούντος Μέρους, όπως προβλέπεται στη νομοθεσία, τους κανόνες και τους κανονισμούς του Μέρους αυτού· οι ρυθμίσεις εφαρμογής που αναφέρονται στο άρθρο 12 καθορίζουν αναλόγως τις προϋποθέσεις με τις οποίες κάθε Μέρος μπορεί να διαβιβάζει, να αποθηκεύει ή να επεξεργάζεται στα εσωτερικά του δίκτυα διαβαθμισμένες πληροφορίες που παρέχονται από το άλλο Μέρος.
 Άρθρο 11
 Ο γενικός γραμματέας του Συμβουλίου, ο αρμόδιος για θέματα ασφαλείας Επίτροπος, ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας και η Εθνική Αρχή Ασφάλειας του Ηνωμένου Βασιλείου, Επιτελικό Γραφείο πρωθυπουργού, εποπτεύουν την εφαρμογή της παρούσας συμφωνίας.
 Άρθρο 12
 1. Για την εφαρμογή της παρούσας συμφωνίας, θεσπίζονται ρυθμίσεις εφαρμογής μεταξύ των αρμόδιων αρχών ασφάλειας των θεσμικών οργάνων της Ένωσης που καθορίζονται κατωτέρω, η καθεμία από τις οποίες ενεργεί για λογαριασμό της οργανικά ανώτερης αρχής, και της Εθνικής Αρχής Ασφάλειας του Ηνωμένου Βασιλείου, Επιτελικό Γραφείο πρωθυπουργού, προκειμένου να καθοριστούν τα πρότυπα για την αμοιβαία προστασία των διαβαθμισμένων πληροφοριών στο πλαίσιο της παρούσας συμφωνίας:
 α)
 Διεύθυνση Προστασίας και Ασφάλειας της Γενικής Γραμματείας του Συμβουλίου,
 β)
 Διεύθυνση Ασφάλειας της Γενικής Διεύθυνσης Ανθρώπινων Πόρων και Ασφάλειας της Επιτροπής (ΓΔ.HR.DS) και
 γ)
 Διεύθυνση Ασφάλειας και Υποδομών της ΕΥΕΔ.
 2. Πριν από την παροχή ή την ανταλλαγή διαβαθμισμένων


text:
πληροφοριών δυνάμει της παρούσας συμφωνίας, οι αναφερόμενες στην παράγραφο 1 αρμόδιες αρχές ασφάλειας συμφωνούν ότι το παραλαμβάνον Μέρος είναι σε θέση να προστατεύσει τις πληροφορίες κατά τρόπο ο οποίος συνάδει προς τις ρυθμίσεις εφαρμογής.
 Άρθρο 13
 Τα Μέρη συνεργάζονται, στο μέτρο του δυνατού, όσον αφορά την ασφάλεια των διαβαθμισμένων πληροφοριών που υπόκεινται στην παρούσα συμφωνία και μπορούν να παρέχουν αμοιβαία συνδρομή σε θέματα κοινού ενδιαφέροντος στον τομέα της ασφάλειας των πληροφοριών. Οι αμοιβαίες διαβουλεύσεις ασφάλειας και επισκέψεις αξιολόγησης διεξάγονται από τις αρμόδιες αρχές ασφάλειας που αναφέρονται στο άρθρο 12 παράγραφος 1, με σκοπό την αξιολόγηση της αποτελεσματικότητας των ρυθμίσεων ασφάλειας, εντός του πλαισίου των αντίστοιχων αρμοδιοτήτων τους. Τα Μέρη αποφασίζουν από κοινού τη συχνότητα και τον χρόνο διεξαγωγής των εν λόγω διαβουλεύσεων και επιθεωρήσεων.
 Άρθρο 14
 1. Η αρμόδια αρχή ασφάλειας οποιουδήποτε εκ των μερών όπως αναφέρεται στο άρθρο 12 παράγραφος 1 ενημερώνει αμέσως την αρμόδια αρχή ασφάλειας του άλλου Μέρους σχετικά με κάθε αποδεδειγμένη ή εικαζόμενη περίπτωση μη επιτρεπόμενης κοινολόγησης ή απώλειας διαβαθμισμένων πληροφοριών που παρασχέθηκαν από το εν λόγω Μέρος. Η αρμόδια αρχή ασφάλειας του οικείου Μέρους διενεργεί έρευνα με τη συνδρομή του άλλου Μέρους, εφόσον απαιτείται, και αναφέρει τα αποτελέσματα στο έτερο Μέρος.
 2. Οι αρμόδιες αρχές ασφάλειας που αναφέρονται στο άρθρο 12 παράγραφος 1 θεσπίζουν διαδικασίες που πρέπει να ακολουθηθούν σε αυτές τις περιπτώσεις.
 Άρθρο 15
 Κάθε Μέρος βαρύνεται με τα έξοδα που συνεπάγεται γι’ αυτό η εφαρμογή της παρούσας συμφωνίας.
 Άρθρο 16
 1. Καμία διάταξη της παρούσας συμφωνίας δεν μεταβάλλει συμφωνίες ή ρυθμίσεις μεταξύ των μερών ούτε συμφωνίες ή ρυθμίσεις μεταξύ του Ηνωμένου Βασιλείου και ενός ή περισσότερων κρατών μελών.
 2. Η παρούσα συμφωνία δεν εμποδίζει τα Μέρη να συνάπτουν άλλες συμφωνίες σχετικές με τη διαβίβαση ή την ανταλλαγή διαβαθμισμένων πληροφοριών που υπόκεινται στην παρούσα συμφωνία, υπό την προϋπόθεση ότι οι εν λόγω συμφωνίες δεν είναι ασυμβίβαστες με τις υποχρεώσεις που απορρέουν από την παρούσα συμφωνία.
 Άρθρο 17
 Έκαστο Μέρος κοινοποιεί εγγράφως στο έτερο Μέρος τυχόν αλλαγές των νομοθετικών ή κανονιστικών του διατάξεων οι οποίες θα μπορούσαν να επηρεάσουν την προστασία των διαβαθμισμένων πληροφοριών που αναφέρονται στην παρούσα συμφωνία.
 Άρθρο 18
 Κάθε διαφορά μεταξύ των μερών που προκύπτει από την ερμηνεία ή την εφαρμογή της παρούσας συμφωνίας επιλύεται με διαβουλεύσεις.
 Άρθρο 19
 1. Η παρούσα συμφωνία αρχίζει να ισχύει την ίδια ημερομηνία κατά την οποία αρχίζει να ισχύει η συμφωνία εμπορίου και συνεργασίας, υπό τον όρο ότι πριν από αυτήν την ημερομηνία τα Μέρη έχουν ενημερώσει το ένα το άλλο ότι έχουν ολοκληρώσει τις αντίστοιχες εσωτερικές τους απαιτήσεις και διαδικασίες με τις οποίες εκφράζουν ότι συναινούν στη δέσμευσή τους.
 2. Η παρούσα συμφωνία εφαρμόζεται από την ημερομηνία εφαρμογής της συμφωνίας εμπορίου και συνεργασίας ή από την ημερομηνία κατά την οποία τα Μέρη ενημερώσουν το ένα το άλλο ότι έχουν ολοκληρώσει τις αντίστοιχες εσωτερικές απαιτήσεις και διαδικασίες τους για την κοινοποίηση διαβαθμισμένων πληροφοριών βάσει της παρούσας συμφωνίας, ανάλογα με το ποια ημερομηνία είναι μεταγενέστερη. Εάν τα Μέρη δεν έχουν ενημερώσει το ένα το άλλο ότι έχουν ολοκληρώσει τις αντίστοιχες εσωτερικές απαιτήσεις και διαδικασίες τους για να


text:
διατυπώσουν τη συγκατάθεσή τους να δεσμευτούν από την παρούσα συμφωνία έως την ημερομηνία κατά την οποία παύει η προσωρινή εφαρμογή της συμφωνίας εμπορίου και συνεργασίας, η παρούσα συμφωνία παύει να εφαρμόζεται.
 3. Η παρούσα συμφωνία μπορεί να αναθεωρηθεί για την εξέταση πιθανών τροποποιήσεων κατόπιν αιτήματος εκατέρου των μερών.
 4. Τυχόν τροποποιήσεις της παρούσας συμφωνίας γίνονται μόνο γραπτώς και κατόπιν αμοιβαίας συμφωνίας των μερών.
 Άρθρο 20
 1. Σύμφωνα με το άρθρο 779 της συμφωνίας εμπορίου και συνεργασίας, η παρούσα συμφωνία καταγγέλλεται με την καταγγελία της συμφωνίας εμπορίου και συνεργασίας.
 2. Η καταγγελία της παρούσας συμφωνίας δεν θίγει τις υποχρεώσεις που έχουν ήδη αναληφθεί στο πλαίσιο αυτής. Ιδίως, όλες οι διαβαθμισμένες πληροφορίες που έχουν παρασχεθεί ή ανταλλαχθεί δυνάμει της παρούσας συμφωνίας εξακολουθούν να προστατεύονται σύμφωνα με τις διατάξεις αυτής.
 Άρθρο 21
 Η παρούσα συμφωνία συντάσσεται σε δύο αντίτυπα στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιρλανδική, ιταλική, κροατική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα. Έως τις 30 Απριλίου 2021, όλες οι γλωσσικές εκδόσεις της συμφωνίας υπόκεινται σε διαδικασία τελικής νομικής-γλωσσικής αναθεώρησης. Παρά την προηγούμενη περίοδο, η διαδικασία της τελικής νομικής-γλωσσικής αναθεώρησης της αγγλικής έκδοσης της συμφωνίας ολοκληρώνεται το αργότερο έως την ημερομηνία που αναφέρεται στο άρθρο 19 παράγραφος 1, εφόσον η εν λόγω ημερομηνία είναι προγενέστερη της 30ής Απριλίου 2021.
 Οι γλωσσικές εκδόσεις που προκύπτουν από την ανωτέρω διαδικασία τελικής νομικής-γλωσσικής αναθεώρησης αντικαθιστούν εξ υπαρχής τις υπογεγραμμένες εκδόσεις της συμφωνίας και καθίστανται αυθεντικές και οριστικές με ανταλλαγή διπλωματικών διακοινώσεων μεταξύ των μερών.
 Съставено в Брюксел и Лондон на тридесети декември две хиляди и двадесета година.
 Hecho en Bruselas y Londres, el treinta de diciembre de dos mil veinte.
 V Bruselu a v Londýně dne třicátého prosince dva tisíce dvacet.
 Udfærdiget i Bruxelles og London, den tredivte december to tusind og tyve.
 Geschehen zu Brüssel und London am dreißigsten Dezember zweitausendzwanzig.
 Kahe tuhande kahekümnenda aasta detsembrikuu kolmekümnendal päeval Brüsselis ja Londonis.
 Έγινε στις Βρυξέλλες και στο Λονδίνο, στις τριάντα Δεκεμβρίου δύο χιλιάδες είκοσι.
 Done at Brussels and London on the thirtieth day of December in the year two thousand and twenty.
 Fait à Bruxelles et à Londres, le trente décembre deux mille vingt..
 Arna dhéanamh sa Bhruiséil agus i Londain, an tríochadú lá de mhí na Nollag an bhliain dhá mhíle fiche.
 Sastavljeno u Bruxellesu i Londonu tridesetog prosinca godine dvije tisuće dvadesete.
 Fatto a Bruxelles e Londra, addì trenta dicembre duemilaventi.
 Briselē un Londonā, divi tūkstoši divdesmitā gada trīsdesmitajā decembrī.
 Priimta du tūkstančiai dvidešimtų metų gruodžio trisdešimtą dieną Briuselyje ir Londone.
 Kelt Brüsszelben és Londonban, a kétezer-huszadik év december havának harmincadik napján.
 Magħmul fi Brussell u Londra, fit-tletin jum ta’ Diċembru fis-sena elfejn u għoxrin.
 Gedaan te Brussel en Londen, dertig december tweeduizend twintig.
 Sporządzono w Brukseli i Londynie dnia trzydziestego grudnia roku dwa tysiące dwudziestego.
 Feito em Bruxelas e em Londres, em trinta de dezembro de dois mil e vinte.
 Întocmit la Bruxelles și la Londra la treizeci decembrie două mii douăzeci.
 V Bruseli a Londýne tridsiateho decembra dvetisícdvadsať.
 V


text:
 Avis juridique important
 |
 11957A/PRO/CJ/25
 Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Πρωτόκολλο περί του οργανισμού του Δικαστηρίου της Ευρωπαϊκής Κοινότητος Ατομικής Ενεργείας, Τίτλος ΙΙΙ: Διαδικασία, Άρθρο 25
 Αρθρο 25.Το Δικαστήριο έχει έναντι των μη εμφανιζομένων μαρτύρων τις εξουσίες που γενικώς αναγνωρίζονται επί του θέματος στα δικαστήρια και δύναται να επιβάλει χρηματικές κυρώσεις, υπό τις προϋποθέσεις που θα καθορισθούν από τον κανονισμό διαδικασίας.


text:
 Avis juridique important
 |
 21999D0708(10)
 Απόφαση της Μεικτής Επιτροπής του ΕΟΧ αριθ. 79/98, της 17ης Ιουλίου 1998, για την τροποποίηση του πρωτοκόλλου αριθ. 47 (σχετικά με την κατάργηση των τεχνικών εμποδίων στο εμπόριο οίνου) της συμφωνίας για τον ΕΟΧ
 Επίσημη Εφημερίδα αριθ. L 172 της 08/07/1999 σ. 0058 - 0058
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧαριθ. 79/98της 17ης Ιουλίου 1998για την τροποποίηση του πρωτοκόλλου αριθ. 47 (σχετικά με την κατάργηση των τεχνικών εμποδίων στο εμπόριο οίνου) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως προσαρμόστηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη η "συμφωνία", και ιδίως το άρθρο 98,Εκτιμώντας:ότι το πρωτόκολλο αριθ. 47 της συμφωνίας τροποποιήθηκε από την απόφαση αριθ. 102/97 της Μεικτής Επιτροπής του ΕΟΧ(1)·ότι ο κανονισμός (ΕΚ) αριθ. 1419/97 του Συμβουλίου, της 22ας Ιουλίου 1997, για την τροποποίηση του κανονισμού (ΕΟΚ) αριθ. 2332/92 περί των αφρωδών οίνων των παραγομένων στην Κοινότητα καθώς και του κανονισμού (ΕΟΚ) αριθ. 4252/88 σχετικά με την παρασκευή και εμπορία κρασιών λικέρ που παράγονται στην Κοινότητα(2), πρόκειται να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Η ακόλουθη περίπτωση παρεμβάλλεται μετά το σημείο 19 [κανονισμός (ΕΟΚ) αριθ. 4252/88 του Συμβουλίου] του προσαρτήματος 1 του πρωτοκόλλου αριθ. 47 της συμφωνίας: "- 397 R 1419: κανονισμός (ΕΚ) αριθ. 1419/97 του Συμβουλίου, της 22ας Ιουλίου 1997 (ΕΕ L 196 της 24.7.1997, σ. 13)·."Άρθρο 2Η ακόλουθη περίπτωση παρεμβάλλεται μετά το σημείο 38 [κανονισμός (ΕΟΚ) αριθ. 2332/92 του Συμβουλίου] του προσαρτήματος 1 του πρωτοκόλλου αριθ. 47 της συμφωνίας: "- 397 R 1419: κανονισμός (ΕΚ) αριθ. 1419/97 του Συμβουλίου, της 22ας Ιουλίου 1997 (ΕΕ L 196 της 24.7.1997, σ. 13)·."Άρθρο 3Τα κείμενα του κανονισμού (ΕΚ) αριθ. 1419/97 στην ισλανδική και νορβηγική γλώσσα, τα οποία περιλαμβάνονται στο παράρτημα των εκδόσεων της παρούσας απόφασης στις αντίστοιχες γλώσσες, είναι αυθεντικά.Άρθρο 4Η παρούσα απόφαση αρχίζει να ισχύει την 1η Αυγούστου 1998, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Άρθρο 5Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 17 Ιουλίου 1998.Για τη Μεικτή Επιτροπή του ΕΟΧΟ ΠρόεδροςN. v. LIECHTENSTEIN(1) ΕΕ L 193 της 9.7.1998, σ. 62.(2) ΕΕ L 196 της 24.7.1997, σ. 13.


text:
 30.10.2020
 EL
 Επίσημη Εφημερίδα της Ευρωπαϊκής Ένωσης
 L 360/48
 Μόνον τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού θα πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς OEE/HE, δηλαδή του εγγράφου TRANS/WP.29/343, που είναι διαθέσιμο στη διεύθυνση: http://www.unece.org/trans/main/wp29/wp29wgs/wp29gen/wp29fdocstts.html
 Κανονισμός του ΟΗΕ αριθ. 151 — Ενιαίες διατάξεις σχετικά με την έγκριση μηχανοκίνητων οχημάτων όσον αφορά το σύστημα ενημέρωσης τυφλού σημείου για την ανίχνευση ποδηλάτων [2020/1596]
 Ενσωματώνει όλο το έγκυρο κείμενο έως:
 Προσθήκη 1 στην αρχική έκδοση του κανονισμού — Ημερομηνία έναρξης ισχύος: 25 Σεπτεμβρίου 2020
 Το παρόν έγγραφο αποτελεί απλώς εργαλείο τεκμηρίωσης. Τα αυθεντικά και νομικώς δεσμευτικά κείμενα είναι τα ακόλουθα: ECE/TRANS/WP.29/2019/28 και
 ECE/TRANS/WP.29/2020/18 Πρόταση για νέο ειδικό ψήφισμα No.
 ΠΙΝΑΚΑΣ ΠΕΡΙΕΧΟΜΕΝΩΝ
 ΚΑΝΟΝΙΣΤΙΚΗ ΡΥΘΜΙΣΗ
 0.
 Εισαγωγή (για ενημέρωση)
 1.
 Πεδίο εφαρμογής
 2.
 Ορισμοί
 3.
 Αίτηση έγκρισης
 4.
 Έγκριση
 5.
 Προδιαγραφές
 6.
 Διαδικασία δοκιμής
 7.
 Τροποποίηση τύπου οχήματος και επέκταση έγκρισης
 8.
 Συμμόρφωση της παραγωγής
 9.
 Κυρώσεις σε περίπτωση μη συμμόρφωσης της παραγωγής
 10.
 Οριστική παύση της παραγωγής
 11.
 Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης, καθώς και των αρχών έγκρισης τύπου
 ΠΑΡΑΡΤΗΜΑΤΑ
 1
 Κοινοποίηση
 2
 Ρυθμίσεις για τα σήματα έγκρισης
 3
 Διαδικασία καθορισμού απαιτήσεων επιδόσεων για περιπτώσεις δοκιμών εκτός αυτών που παρατίθενται στον πίνακα περιπτώσεων δοκιμών
 0. ΕΙΣΑΓΩΓΗ (για ενημέρωση)
 0.1.
 Οι ελιγμοί στροφής που συνεπάγονται συγκρούσεις μεταξύ φορτηγών που στρίβουν δεξιά και ποδηλατών, οι οποίες προκύπτουν κατά κανόνα σε χαμηλότερες ταχύτητες οδήγησης ή σε στάση, έχουν συνήθως σοβαρές επιπτώσεις για τους ευάλωτους χρήστες του οδικού δικτύου. Κατά το παρελθόν, η ασφάλεια των ευάλωτων χρηστών του οδικού δικτύου ενισχύθηκε με τη βελτίωση της ορατότητας των οδηγών φορτηγών, χάρη στην αύξηση του αριθμού των καθρεπτών και τον εξοπλισμό των φορτηγών με πλευρική προστασία έναντι ενσφήνωσης. Δεδομένου ότι εξακολουθούν να συμβαίνουν ατυχήματα κατά τις στροφές και ότι σε πολλούς τύπους οχημάτων έχουν εισαχθεί συστήματα υποβοήθησης του οδηγού, είναι προφανές ότι τα εν λόγω συστήματα πρέπει να χρησιμοποιούνται για την αποφυγή των ατυχημάτων μεταξύ φορτηγών που στρίβουν και ποδηλατών.
 0.2.
 Θεωρητικές εκτιμήσεις δείχνουν ότι η κρισιμότητα καταστάσεων κυκλοφορίας που περιλαμβάνουν βαρέα οχήματα και ποδήλατα μπορεί να είναι σημαντική λόγω κακής εκτίμησης της κατάστασης από τους χειριστές των οχημάτων. Σε ορισμένες περιπτώσεις, η αύξηση της κρισιμότητας μπορεί να προκύψει τόσο ξαφνικά που να μην είναι δυνατή η έγκαιρη ενεργοποίηση προειδοποίησης υψηλής έντασης, η οποία αποσκοπεί στο να προκαλέσει την αντίδραση του οδηγού στην κατάσταση έπειτα από κατάλληλο χρόνο αντίδρασης. Γενικά, οι αντιδράσεις των οδηγών σε οποιεσδήποτε πληροφορίες (υψηλό ή χαμηλό όριο / προειδοποίηση ή πληροφορία) αναμένονται μόνο έπειτα από κάποιον χρόνο αντίδρασης. Σε πολλές περιπτώσεις, αυτός ο χρόνος αντίδρασης είναι πολύ μεγαλύτερος από τον χρόνο που απαιτείται για την αποφυγή του ατυχήματος —το ατύχημα δεν είναι δυνατόν να αποφευχθεί παρά την προειδοποίηση.
 0.3.
 Οι προειδοποιήσεις υψηλής έντασης κατά τη διάρκεια της οδήγησης δικαιολογούνται μόνο εάν η πιθανότητα ατυχήματος είναι μεγάλη —διαφορετικά, οι οδηγοί οχημάτων τείνουν να αγνοούν τις προειδοποιήσεις του συστήματος. Ωστόσο, ενημερωτικό σύστημα


text:
υποβοήθησης (χαμηλού ορίου) μπορεί να ενεργοποιηθεί εγκαίρως, καθώς βοηθά τον οδηγό και δεν τον ενοχλεί. Εικάζεται ότι είναι δυνατός ο σχεδιασμός διεπαφής ανθρώπου-μηχανής για συστήματα υποβοήθησης τυφλού σημείου κατά τρόπο ώστε να μην ενοχλούνται οι οδηγοί όταν οι πληροφορίες δεν είναι απαραίτητες, για παράδειγμα με την τοποθέτηση του σήματος εκτός του κύριου πεδίου εστίασης των οδηγών όταν κοιτάζουν ευθεία μπροστά, αλλά σε πεδίο που είναι ορατό όταν το βλέμμα είναι ελαφρά στραμμένο προς την προβλεπόμενη κατεύθυνση οδήγησης. Μια ευνοϊκή θέση που πληροί τις απαιτήσεις αυτές είναι μια θέση περίπου 40° δεξιά ενός άξονα o οποίος βρίσκεται στην κατεύθυνση της κεντρικής γραμμής του οχήματος και διέρχεται από το σημείο των ματιών του οδηγού.
 0.4.
 Ως εκ τούτου, στον κανονισμό του ΟΗΕ ζητείται η έγκαιρη ενεργοποίηση ενός ενημερωτικού σήματος σε περίπτωση που ένα ποδήλατο ενδέχεται να εισέλθει σε κρίσιμη περιοχή της πλευράς του συνοδηγού του οχήματος, εάν το φορτηγό όχημα πρόκειται να στρίψει προς το ποδήλατο, συμπεριλαμβανομένων των καταστάσεων όπου απαιτείται στροφή με αντίθετη φορά (μακριά από το ποδήλατο) προκειμένου να πραγματοποιηθεί η στροφή. Αυτό το ενημερωτικό σήμα υποβοήθησης πρέπει να απενεργοποιείται αυτόματα μόνο σε περίπτωση αστοχίας του συστήματος ή ρύπανσης των αισθητήρων· δεν πρέπει να είναι δυνατή η χειροκίνητη απενεργοποίηση.
 0.5.
 Επιπλέον, στον κανονισμό του ΟΗΕ ζητείται η εκπομπή διαφορετικού σήματος όταν η σύγκρουση καθίσταται αναπόφευκτη, π.χ. όταν ανιχνεύεται ελιγμός στροφής στο τιμόνι ή η λειτουργία των ενδεικτών στροφής. Το πρόσθετο αυτό προειδοποιητικό σήμα μπορεί να απενεργοποιείται χειροκίνητα ή αυτόματα· πρέπει να απενεργοποιείται ταυτόχρονα με το ενημερωτικό σήμα σε περίπτωση αστοχίας ή ρύπανσης των αισθητήρων.
 0.6.
 Ο κανονισμός του ΟΗΕ καθορίζει διαδικασία δοκιμής η οποία δεν απαιτεί πραγματικούς ελιγμούς στροφής· αυτό είναι αποδεκτό καθώς το ενημερωτικό σήμα πρέπει σε κάθε περίπτωση να ενεργοποιείται εγκαίρως. Πειραματικά δεδομένα δείχνουν ότι ορισμένοι ελιγμοί στροφής βαρέων οχημάτων, ιδίως σε στενή οδό, απαιτούν στροφή με αντίθετη φορά η οποία ξεκινά περίπου 15 m πριν από την είσοδο στη συγκεκριμένη οδό· ως εκ τούτου, η διαδικασία δοκιμής που προβλέπεται στον παρόντα κανονισμό απαιτεί την ενεργοποίηση του ενημερωτικού σήματος 15 m πριν από το αναμενόμενο σημείο σύγκρουσης.
 0.7.
 Ο παρών κανονισμός επιτρέπει στις τεχνικές υπηρεσίες να δοκιμάζουν άλλους, κατά το μάλλον ή ήττον τυχαίους, συνδυασμούς παραμέτρων που δεν καθορίζονται στον πίνακα 1 του προσαρτήματος 1. Προβλέπεται ότι τα συστήματα θα είναι ισχυρότερα, αλλά η διαδικασία δοκιμών καθίσταται επίσης πιο περίπλοκη:
 Για να είναι δυνατή η κατάλληλη ανάλυση της επιτυχίας ή της αστοχίας του συστήματος σύμφωνα με τις απαιτήσεις του σημείου 5, επισυνάφθηκε το παράρτημα 3 για τον υπολογισμό των τιμών επιτυχίας και αποτυχίας. Ωστόσο, θα μπορούσαν να υποβληθούν αντιφατικές απαιτήσεις όταν ένα σήμα πληροφοριών δεν επιτρέπεται για μία περίπτωση δοκιμής, αλλά απαιτείται για μια άλλη, στις ίδιες ακριβώς σχετικές θέσεις του ποδηλάτου και του οχήματος, αλλά για διαφορετικές υποτιθέμενες ακτίνες στροφής και θέσεις πρόσκρουσης (οι οποίες δεν είναι ανιχνεύσιμες από το σύστημα στα σημεία ενημέρωσης).
 Ως εκ τούτου, η αξιολόγηση του κριτηρίου «πρώτο σημείο ενημέρωσης» δεν διενεργείται για αυτά τα είδη δοκιμών· θεωρείται επαρκής η επιτυχής διεξαγωγή της δοκιμής ψευδών πληροφοριών (σήμα κυκλοφορίας).
 1. ΠΕΔΙΟ ΕΦΑΡΜΟΓΗΣ
 1.1.
 Ο


text:
παρών κανονισμός εφαρμόζεται στο σύστημα ενημέρωσης τυφλού σημείου οχημάτων των κατηγοριών N2 (τεχνικά επιτρεπόμενη μέγιστη μάζα > 8 t) και N3. Οχήματα των κατηγοριών N2 (τεχνικά επιτρεπόμενη μέγιστη μάζα ≤ 8 t), M2 και M3 μπορούν να εγκριθούν κατόπιν αιτήματος του κατασκευαστή.
 1.2.
 Οι απαιτήσεις του παρόντος κανονισμού είναι διατυπωμένες κατά τέτοιο τρόπο ώστε να εφαρμόζονται σε οχήματα που προορίζονται για κυκλοφορία στη δεξιά πλευρά της οδού. Για τα οχήματα που προορίζονται για κυκλοφορία στην αριστερά πλευρά της οδού, οι απαιτήσεις αυτές εφαρμόζονται με αντιστροφή των κριτηρίων, κατά περίπτωση.
 2. ΟΡΙΣΜΟΙ
 Για τους σκοπούς του παρόντος κανονισμού:
 2.1.
 «Έγκριση τύπου οχήματος»: το σύνολο της διαδικασίας κατά την οποία συμβαλλόμενο μέρος της συμφωνίας πιστοποιεί ότι κάποιος τύπος οχήματος πληροί τις τεχνικές απαιτήσεις του παρόντος κανονισμού.
 2.2.
 «Τύπος οχήματος όσον αφορά το σύστημα ενημέρωσης τυφλού σημείου»: κατηγορία οχημάτων που δεν διαφέρουν ως προς ουσιώδη χαρακτηριστικά, όπως:
 α)
 η εμπορική επωνυμία ή το σήμα του κατασκευαστή·
 β)
 χαρακτηριστικά οχήματος που επηρεάζουν σημαντικά τις επιδόσεις του συστήματος ενημέρωσης τυφλού σημείου·
 γ)
 ο τύπος και ο σχεδιασμός του συστήματος ενημέρωσης τυφλού σημείου.
 2.3.
 «Σύστημα ενημέρωσης τυφλού σημείου (BSIS)»: σύστημα που ενημερώνει τον οδηγό για πιθανή σύγκρουση με ποδήλατο από την πλευρά του συνοδηγού.
 2.4.
 «Χρόνος αντίδρασης»: ο χρόνος μεταξύ της ενεργοποίησης του ενημερωτικού σήματος και της αντίδρασης του οδηγού.
 2.5.
 «Οπτικό σημείο αναφοράς»: το μεσαίο σημείο μεταξύ δύο σημείων που απέχουν 65 mm μεταξύ τους και βρίσκονται σε απόσταση 635 mm κατακόρυφα πάνω από το σημείο αναφοράς της θέσης του οδηγού, όπως προσδιορίζεται στο παράρτημα 1 του εγγράφου ECE/TRANS/WP.29/78/Αναθ.6 (1). Η ευθεία που συνδέει τα δύο σημεία είναι κάθετος στο κατακόρυφο διάμηκες μέσο επίπεδο του οχήματος. Το μέσο του τμήματος που έχει άκρα τα δύο σημεία βρίσκεται σε ένα κατακόρυφο διάμηκες επίπεδο το οποίο διέρχεται από το κέντρο της θέσης καθίσματος του οδηγού, όπως καθορίζεται από τον κατασκευαστή του οχήματος.
 2.6.
 «Απόσταση ακινητοποίησης»: η απόσταση που απαιτείται για την πλήρη ακινητοποίηση του οχήματος μετά την ενεργοποίηση του σήματος ενημέρωσης τυφλού σημείου, λαμβανομένων υπόψη του χρόνου αντίδρασης και της επιβράδυνσης της πέδησης.
 2.7.
 «Σημείο σύγκρουσης»: η θέση στην οποία η πορεία οποιουδήποτε σημείου του οχήματος τέμνεται με οποιαδήποτε σημεία του ποδηλάτου σε περίπτωση στροφής του οχήματος.
 Το σημείο θεωρητικής σύγκρουσης, όπως αναφέρεται στο σχήμα 1 του προσαρτήματος 1, είναι το σημείο στο οποίο θα προέκυπτε σύγκρουση στις αντίστοιχες συνθήκες δοκιμής εάν το όχημα έστριβε προς το ποδήλατο, π.χ. ξεκινώντας με ελιγμό με το τιμόνι σε αντίθετη φορά στο τελευταίο σημείο ενημέρωσης. Επισημαίνεται ότι ο ελιγμός στροφής δεν υποβάλλεται σε δοκιμή, δεδομένου ότι η ενημέρωση πρέπει να παρέχεται πριν από την έναρξη της στροφής.
 2.8.
 «Τελευταίο σημείο ενημέρωσης (ΤΣΕ)»: το σημείο στο οποίο πρέπει να έχει ενεργοποιηθεί το ενημερωτικό σήμα. Είναι το σημείο που προηγείται της αναμενόμενης κίνησης στροφής ενός οχήματος προς ένα ποδήλατο σε καταστάσεις στις οποίες μπορεί να προκύψει σύγκρουση.
 2.9.
 «Πλευρά του συνοδηγού»: η πλευρά του οχήματος πλησίον του ποδηλάτου. Η πλευρά του συνοδηγού είναι η δεξιά πλευρά του οχήματος για την κυκλοφορία στη δεξιά πλευρά.
 2.10.
 «Ενημερωτικό σήμα»: οπτικό σήμα με σκοπό την


text:
ενημέρωση του οδηγού του οχήματος σχετικά με την παρουσία ποδηλάτου που κινείται πλησίον αυτού.
 2.11.
 «Πορεία οχήματος»: η γραμμή που συνδέει όλες τις θέσεις στις οποίες η εμπρόσθια δεξιά γωνία του οχήματος βρέθηκε ή μπορεί να βρεθεί κατά τη διάρκεια της διαδικασίας δοκιμής.
 2.12.
 «Ποδήλατο»: ο συνδυασμός ποδηλάτου και ποδηλάτη. Στις δοκιμές, ο συνδυασμός αυτός προσομοιώνεται όπως προσδιορίζεται στις παραγράφους 6.5 και 6.6 κατωτέρω με συσκευή δοκιμής σύμφωνα με το ISO [CD] 19206-4. Το σημείο αναφοράς για τη θέση του ποδηλάτου είναι το πιο προωθημένο σημείο της κεντρικής γραμμής του ποδηλάτου.
 2.13.
 «Κοινός χώρος»: ένας χώρος στον οποίο μπορούν να απεικονίζονται δύο ή περισσότερες ενημερωτικές λειτουργίες (π.χ. σύμβολα), αλλά όχι ταυτόχρονα.
 2.14.
 «Πλευρική απόσταση»: η απόσταση μεταξύ του οχήματος και του ποδηλάτου από την πλευρά του συνοδηγού όταν το όχημα και το ποδήλατο βρίσκονται σε παράλληλη θέση. Η απόσταση μετράται μεταξύ του επιπέδου που είναι παράλληλο προς το διάμηκες μέσο επίπεδο του οχήματος και αγγίζει το πλευρικό εξωτερικό άκρο του, χωρίς να λαμβάνεται υπόψη η προβολή των συσκευών έμμεσης όρασης, και του διαμήκους μέσου επιπέδου του ποδηλάτου μείον το ήμισυ του πλάτους του ποδηλάτου, ήτοι 250 mm. Το πλευρικό εξωτερικό άκρο του οχήματος τεκμαίρεται ότι βρίσκεται στην περιοχή μεταξύ του πιο προωθημένου σημείου του οχήματος και έως 6 m προς τα πίσω.
 2.15.
 «Πρώτο σημείο ενημέρωσης»: το πιο προωθημένο σημείο στο οποίο μπορεί να δοθεί το ενημερωτικό σήμα. Προηγείται του τελευταίου σημείου ενημέρωσης κατά απόσταση που αντιστοιχεί σε διάρκεια διαδρομής 4 δευτερολέπτων, λαμβανομένης υπόψη της ταχύτητας πορείας του οχήματος συν μια πρόσθετη απόσταση εάν η θέση πρόσκρουσης απέχει λιγότερο από 6 m.
 2.16.
 «Εμπρόσθια δεξιά γωνία του οχήματος»: η προβολή του σημείου που προκύπτει από την τομή μεταξύ του πλευρικού επιπέδου του οχήματος (μη περιλαμβανομένων των συσκευών έμμεσης όρασης) και του εμπρόσθιου επιπέδου του οχήματος (μη περιλαμβανομένων των συσκευών έμμεσης όρασης) στην επιφάνεια της οδού.
 2.17.
 «Θέση πρόσκρουσης»: η θέση πρόσκρουσης του ποδηλάτου στη δεξιά πλευρά του οχήματος σε σχέση με την εμπρόσθια δεξιά γωνία του οχήματος, όταν και τα δύο οχήματα έχουν φθάσει στο σημείο πρόσκρουσης, όπως προσδιορίζεται στο προσάρτημα 1 σχήμα 3.
 2.18.
 «Γενικός διακόπτης του οχήματος»: η διάταξη με την οποία τίθεται σε κανονική θέση λειτουργίας το επί του οχήματος σύστημα ηλεκτρονικών από τη θέση μη λειτουργίας, όπως συμβαίνει όταν το όχημα είναι σταθμευμένο και απουσιάζει ο οδηγός.
 3. ΑΙΤΗΣΗ ΕΓΚΡΙΣΗΣ
 3.1.
 Η αίτηση για χορήγηση έγκρισης τύπου οχήματος όσον αφορά το σύστημα BSIS υποβάλλεται από τον κατασκευαστή του οχήματος ή τον δεόντως εξουσιοδοτημένο αντιπρόσωπό του.
 3.2.
 Συνοδεύεται από τα αναφερόμενα κατωτέρω έγγραφα σε τρία αντίγραφα και περιλαμβάνει το ακόλουθο:
 3.2.1.
 Περιγραφή του τύπου του οχήματος ως προς τα σημεία τα αναφερόμενα στην παράγραφο 5 κατωτέρω, συνοδευόμενη από σχέδια με διαστάσεις και από την τεκμηρίωση, όπως αναφέρεται στην παράγραφο 6.1 κατωτέρω. Πρέπει να αναφέρονται οι αριθμοί και/ή τα σύμβολα που χαρακτηρίζουν τον τύπο του οχήματος.
 3.3.
 Όχημα αντιπροσωπευτικό του προς έγκριση τύπου οχήματος υποβάλλεται στην τεχνική υπηρεσία που διεξάγει τις δοκιμές έγκρισης.
 4. ΕΓΚΡΙΣΗ
 4.1.
 Εάν ο τύπος οχήματος για τον οποίο υποβάλλεται αίτηση χορήγησης έγκρισης βάσει


text:
του παρόντος κανονισμού πληροί τις απαιτήσεις της παραγράφου 5 κατωτέρω, χορηγείται έγκριση για τον συγκεκριμένο τύπο οχήματος.
 4.2.
 Η συμμόρφωση προς τις απαιτήσεις της παραγράφου 5 κατωτέρω επαληθεύεται με τη διαδικασία δοκιμής που καθορίζεται στην παράγραφο 6 κατωτέρω, αλλά η λειτουργία δεν περιορίζεται σε αυτές τις συνθήκες δοκιμής.
 4.3.
 Κάθε τύπος οχήματος που εγκρίνεται λαμβάνει αριθμό έγκρισης· τα πρώτα δύο ψηφία του αριθμού έγκρισης (00 για τον παρόντα κανονισμό στην αρχική μορφή του) δηλώνουν τη σειρά τροποποιήσεων που περιλαμβάνει τις πλέον πρόσφατες σημαντικές τεχνικές τροποποιήσεις οι οποίες πραγματοποιήθηκαν στον παρόντα κανονισμό κατά τον χρόνο έκδοσης της έγκρισης. Το ίδιο συμβαλλόμενο μέρος δεν επιτρέπεται να εκχωρεί τον ίδιο αριθμό για τον ίδιο τύπο οχήματος, που είναι εξοπλισμένος με διαφορετικό τύπο BSIS, ούτε για άλλο τύπο οχήματος.
 4.4.
 Στα συμβαλλόμενα μέρη της συμφωνίας τα οποία εφαρμόζουν τον παρόντα κανονισμό διαβιβάζεται ειδοποίηση σχετικά με την έγκριση ή την άρνηση χορήγησης ή την ανάκληση έγκρισης με βάση τον παρόντα κανονισμό μέσω εντύπου σύμφωνου με το υπόδειγμα του παραρτήματος 1 και με φωτογραφίες και/ή σχέδια που κατατέθηκαν από τον αιτούντα σε μέγεθος που δεν υπερβαίνει το Α4 (210 x 297 mm), ή διπλωμένα στο μέγεθος αυτό, και υπό κατάλληλη κλίμακα.
 4.5.
 Σε κάθε όχημα που συμφωνεί με εγκεκριμένο βάσει του παρόντος κανονισμού τύπο οχήματος τοποθετείται, σε σημείο εμφανές και εύκολα προσπελάσιμο το οποίο καθορίζεται στο έντυπο της έγκρισης, διεθνές σήμα έγκρισης ανταποκρινόμενο στο πρωτότυπο που περιγράφεται το παράρτημα 2, αποτελούμενο από:
 4.5.1.
 Κύκλο περιβάλλοντα το γράμμα «Ε», ακολουθούμενο από
 α)
 τον διακριτικό αριθμό του κράτους που χορήγησε την έγκριση· (2) και
 β)
 τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό έγκρισης στα δεξιά του κύκλου που προβλέπεται στην παρούσα παράγραφο·
 ή
 4.5.2.
 Ωοειδές σχήμα περιβάλλον τα γράμματα «UI», ακολουθούμενο από τον μοναδικό αναγνωριστικό κωδικό.
 4.6.
 Αν το όχημα συμμορφώνεται με τύπο οχήματος που έχει εγκριθεί στο πλαίσιο ενός ή περισσότερων άλλων κανονισμών του ΟΗΕ προσαρτημένων στη συμφωνία, στη χώρα η οποία χορήγησε την έγκριση δυνάμει του παρόντος κανονισμού, δεν χρειάζεται να επαναλαμβάνεται το σύμβολο που καθορίζεται στην παράγραφο 4.5 ανωτέρω. Στην περίπτωση αυτή, ο κανονισμός του ΟΗΕ και οι αριθμοί έγκρισης καθώς και τα πρόσθετα σύμβολα τοποθετούνται σε κατακόρυφες στήλες στα δεξιά του συμβόλου που καθορίζεται στην παράγραφο 4.5 ανωτέρω.
 4.7.
 Το σήμα έγκρισης είναι ευανάγνωστο και ανεξίτηλο.
 4.8.
 Το σήμα έγκρισης τοποθετείται κοντά ή επάνω στην πινακίδα των στοιχείων του οχήματος.
 5. ΠΡΟΔΙΑΓΡΑΦΕΣ
 5.1.
 Κάθε όχημα που είναι εξοπλισμένο με σύστημα BSIS σύμφωνο με τον ορισμό της παραγράφου 2.3 ανωτέρω πρέπει να πληροί τις απαιτήσεις που καθορίζονται στις παραγράφους 5.2 έως 5.7 του παρόντος κανονισμού.
 5.2.
 Γενικές απαιτήσεις
 5.2.1.
 Η αποτελεσματικότητα του BSIS δεν επηρεάζεται αρνητικά από μαγνητικά ή ηλεκτρικά πεδία. Προς τον σκοπό αυτό πρέπει να διαπιστώνεται η συμμόρφωση με τις τεχνικές απαιτήσεις και τις μεταβατικές διατάξεις του κανονισμού του ΟΗΕ αριθ. 10, σειρά 04 των τροποποιήσεων ή τυχόν μεταγενέστερη σειρά τροποποιήσεων.
 5.2.2.
 Με εξαίρεση τα εξωτερικά στοιχεία BSIS που αποτελούν μέρος άλλης συσκευής που υπόκειται σε ειδικές απαιτήσεις προεξοχής, τα εξωτερικά στοιχεία του BSIS μπορούν


text:
να προεξέχουν έως 100 mm πέραν του πλάτους του οχήματος .
 5.3.
 Απαιτήσεις επιδόσεων
 5.3.1.
 Το σύστημα BSIS ενημερώνει τον οδηγό, μέσω οπτικού σήματος, σχετικά με παρακείμενα ποδήλατα τα οποία ενδέχεται να τεθούν σε κίνδυνο σε περίπτωση στροφής, ώστε το όχημα να μπορεί να ακινητοποιηθεί προτού διασταυρωθεί με την πορεία του ποδηλάτου.
 Ενημερώνει επίσης τον οδηγό για προσεγγίζοντα ποδήλατα, ενώ το όχημα βρίσκεται εν στάσει, προτού το ποδήλατο φθάσει στο εμπρός μέρος του οχήματος, λαμβανομένου υπόψη χρόνου αντίδρασης 1,4 δευτερολέπτων. Αυτό επαληθεύεται σύμφωνα με την παράγραφο 6.6.
 Το σύστημα BSIS προειδοποιεί τον οδηγό, μέσω οπτικού, ακουστικού ή απτικού σήματος ή οποιουδήποτε συνδυασμού αυτών, όταν ο κίνδυνος σύγκρουσης αυξάνεται.
 Ένα οπτικό ενημερωτικό σήμα διατηρείται μόνο για όσο χρονικό διάστημα πληρούνται οι προϋποθέσεις της παραγράφου 5.3.1.4 κατωτέρω. Η απενεργοποίηση του ενημερωτικού σήματος λόγω της απομάκρυνσης του οχήματος από την πορεία του ποδηλάτου δεν επιτρέπεται εφόσον η σύγκρουση μεταξύ οχήματος και ποδηλάτου εξακολουθεί να είναι πιθανή σε περίπτωση που ο οδηγός επανέλθει στην πορεία του ποδηλάτου.
 5.3.1.1.
 Το ενημερωτικό σήμα πληροί τις προϋποθέσεις που καθορίζονται στην παράγραφο 5.4 κατωτέρω.
 5.3.1.2.
 Το ενημερωτικό σήμα πληροί τις προϋποθέσεις που καθορίζονται στην παράγραφο 5.5 κατωτέρω. Μπορεί να απενεργοποιηθεί χειροκίνητα. Σε περίπτωση χειροκίνητης απενεργοποίησης, επανενεργοποιείται με κάθε ενεργοποίηση του γενικού διακόπτη του οχήματος.
 5.3.1.3.
 Το σύστημα BSIS λειτουργεί τουλάχιστον για όλες τις ταχύτητες πορείας του οχήματος από τη θέση στάσης έως τα 30 km/h, με την ένταση του περιβάλλοντος φωτισμού σε πάνω από 15 Lux.
 5.3.1.4.
 Το σύστημα BSIS παρέχει ενημερωτικό σήμα στο τελευταίο σημείο ενημέρωσης, για ποδήλατο που κινείται με ταχύτητα μεταξύ 5 km/h και 20 km/h, με πλευρική απόσταση μεταξύ ποδηλάτου και οχήματος από 0,9 έως 4,25 μέτρα, κατάσταση η οποία, εάν ο οδηγός χρησιμοποιούσε συνήθη κίνηση του συστήματος διεύθυνσης, θα μπορούσε να οδηγήσει σε σύγκρουση μεταξύ του ποδηλάτου και του οχήματος, με τη θέση πρόσκρουσης σε 0 έως 6 m σε σχέση με την εμπρόσθια δεξιά γωνία του οχήματος. Ωστόσο, το σήμα πληροφοριών δεν απαιτείται όταν η σχετική διαμήκης απόσταση μεταξύ του ποδηλάτου και της εμπρόσθιας δεξιάς γωνίας του οχήματος υπερβαίνει τα 30 m πίσω ή τα 7 m εμπρός.
 Το ενημερωτικό σήμα δεν είναι ορατό πριν από το πρώτο σημείο ενημέρωσης. Ενεργοποιείται μεταξύ του πρώτου σημείου ενημέρωσης και του τελευταίου σημείου ενημέρωσης. Το πρώτο σημείο ενημέρωσης μπορεί να υπολογιστεί για κάθε θέση πρόσκρουσης προσθέτοντας τη διαφορά μεταξύ 6 m και της θέσης πρόσκρουσης.
 Παρέχει επίσης ενημερωτικό σήμα σε περίπτωση ανίχνευσης ποδηλάτου σε πλευρική απόσταση μεταξύ 0,25 και 0,9 m, το οποίο βρίσκεται σε διαμήκη κατεύθυνση τουλάχιστον στο επίπεδο του πιο προωθημένο εμπρόσθιου τροχού κατά την οδήγηση σε ευθεία.
 5.3.1.5.
 Ο κατασκευαστής του οχήματος μεριμνά για την ελαχιστοποίηση του αριθμού των ψευδώς θετικών προειδοποιήσεων λόγω ανίχνευσης στατικών αντικειμένων που δεν αποτελούν ευάλωτους χρήστες του οδικού δικτύου, όπως κώνοι, οδικά σήματα, θάμνοι και σταθμευμένα αυτοκίνητα. Ωστόσο, το σύστημα μπορεί να παρέχει ενημερωτικό σήμα όταν επίκειται σύγκρουση.
 5.3.1.6.
 Το σύστημα BSIS απενεργοποιείται αυτόματα εάν δεν είναι δυνατή η σωστή λειτουργία του λόγω ρύπανσης των συσκευών ανίχνευσής του με πάγο, χιόνι, λάσπη, ακαθαρσίες ή παρόμοιο υλικό ή


text:
λόγω έντασης περιβάλλοντος φωτισμού χαμηλότερης από αυτή που προβλέπεται στην παράγραφο 5.3.1.3. Αυτό υποδεικνύεται όπως προβλέπεται στην παράγραφο 5.6.2. Το σύστημα επανενεργοποιείται αυτόματα όταν η ρύπανση εξαφανίζεται και επαληθεύεται η κανονική λειτουργία. Η σχετική δοκιμή διεξάγεται σύμφωνα με τις διατάξεις της παραγράφου 6.9 κατωτέρω.
 5.3.1.7.
 Το σύστημα BSIS προειδοποιεί επίσης τον οδηγό σε περίπτωση αστοχίας του συστήματος η οποία εμποδίζει την εκπλήρωση των απαιτήσεων του παρόντος κανονισμού. Η προειδοποίηση έχει τη μορφή που προβλέπεται στην παράγραφο 5.6.1. Η σχετική δοκιμή διεξάγεται σύμφωνα με τις διατάξεις της παραγράφου 6.8 κατωτέρω (δοκιμή ανίχνευσης αστοχίας).
 5.3.2.
 Ο κατασκευαστής αποδεικνύει, με τρόπο ικανοποιητικό για την τεχνική υπηρεσία και την αρχή έγκρισης τύπου, με τη χρήση τεκμηρίωσης, προσομοίωσης ή κάθε άλλου μέσου, ότι το σύστημα BSIS λειτουργεί σύμφωνα με τις προδιαγραφές και για μικρότερα σε μέγεθος ποδήλατα και ποδηλάτες, με διάφορα που δεν υπερβαίνει το 36 τοις εκατό από τις τιμές που καθορίζονται στο ISO [CD] 19206-4:2018.
 5.4.
 Ενημερωτικό σήμα
 5.4.1.
 Η ενημέρωση τυφλού σημείου που αναφέρεται στην παράγραφο 5.3.1.1 ανωτέρω συνίσταται σε ένα ενημερωτικό σήμα που γίνεται αντιληπτό και μπορεί να ελεγχθεί εύκολα από τη θέση του οδηγού. Αυτό το ενημερωτικό σήμα πρέπει να είναι ορατό τόσο κατά τη διάρκεια της ημέρας όσο και τη νύχτα.
 5.4.2.
 Η συσκευή που εκπέμπει το ενημερωτικό σήμα βρίσκεται στην πλευρά του συνοδηγού σε οριζόντια γωνία άνω των 30° σε σχέση με έναν άξονα παράλληλο προς το διάμηκες μέσο επίπεδο του οχήματος, ο οποίος διέρχεται από το οπτικό σημείο αναφοράς. Εάν η θέση του οδηγού βρίσκεται στη θέση που προορίζεται συνήθως για τον συνοδηγό, η τιμή αυτή μπορεί να μειωθεί.
 5.5.
 Προειδοποιητικό σήμα
 5.5.1.
 Το προειδοποιητικό σήμα που αναφέρεται στην παράγραφο 5.3.1.2 ανωτέρω είναι ένα σήμα που διαφέρει, π.χ. ως προς τη λειτουργία ή τη μέθοδο ενεργοποίησης, από το ενημερωτικό σήμα που αναφέρεται στην παράγραφο 5.4.
 5.5.2.
 Το προειδοποιητικό σήμα πρέπει να είναι εύληπτο ώστε ο οδηγός να μπορεί να το συνδέσει εύκολα με την πιθανή σύγκρουση. Σε περίπτωση που το προειδοποιητικό σήμα είναι οπτικό σήμα, το σήμα αυτό πρέπει να είναι ορατό τόσο κατά τη διάρκεια της ημέρας όσο και τη νύχτα.
 5.5.3.
 Το προειδοποιητικό σήμα ενεργοποιείται το νωρίτερο δυνατό όταν το σύστημα ανιχνεύει πιθανή σύγκρουση, π.χ. λόγω της πρόθεσης για στροφή προς το ποδήλατο, μέσω υπολογισμού της απόστασης μεταξύ του οχήματος και του ποδηλάτου ή της διασταύρωσης της πορείας τους, μέσω ενεργοποίησης των ενδεικτών κατεύθυνσης ή με άλλο παρόμοιο τρόπο. Η μέθοδος εξηγείται στις πληροφορίες που αναφέρονται στην παράγραφο 6.1. Δεν εξαρτάται αποκλειστικά από την ενεργοποίηση του ενδείκτη κατεύθυνσης.
 Η τεχνική υπηρεσία επαληθεύει τη λειτουργία του συστήματος σύμφωνα με τη μέθοδο αυτή.
 5.6.
 Προειδοποιητικά σήματα αστοχίας
 5.6.1.
 Το προειδοποιητικό σήμα αστοχίας που αναφέρεται στην παράγραφο 5.3.1.7 ανωτέρω είναι ένα κίτρινο οπτικό προειδοποιητικό σήμα και είναι διαφορετικό ή διακρίνεται σαφώς από το ενημερωτικό σήμα. Το προειδοποιητικό σήμα αστοχίας πρέπει να είναι ορατό τόσο κατά τη διάρκεια της ημέρας όσο και τη νύχτα και να μπορεί να ελεγχθεί εύκολα από τη θέση του οδηγού.
 5.6.2.
 Το οπτικό προειδοποιητικό σήμα που αναφέρεται στην παράγραφο 5.3.1.6 υποδεικνύει ότι το σύστημα